open-index/open-wikipedia-markdown huggingface dataset:
VDL DB250

**VDL DB250**（原本叫**DAF DB250**）係荷蘭VDL Bus（同埋前身DAF Bus）出嘅一款後置引擎雙層巴士，1991年亮相。

DB250嘅部分設計係源自DAF聯同英國Optare喺1989年收購嘅都城嘉慕威曼都城巴士設計。佢嘅前部分同DAF SB220單層巴士類似，而尾軸至引擎部分就同都城嘉慕威曼都城巴士差唔多，不過引擎係由DAF造，而散熱水箱就擺咗喺引擎室右邊。1995年，DAF Bus展出DB250低地台巴士底盤，但佢嘅完整巴士去到1997年至現身。2004年，VDL Bus推出低地台版DB250嘅改良版，是為**DB250+**。

車身選擇方面，DB250初時只可以配Optare Spectra車身，但Optare同埋DAF Bus脫離United Bus集團之後，就多咗Northern Counties Palatine II車身選擇。至於低地台版就可以配Optare Spectra、亞歷山大ALX400或者Plaxton President車身，後來再加入東蘭開夏Myllennium Lowlander、Wright Pulsar Gemini等車身選擇。

DB250主要係供應英國市場，其中以Arriva集團買得最多，低地台版DB250更係全英國第一款低地台雙層巴士。另外亦有多架DB250賣咗去土耳其，其中非低地台版係配Optare Spectra車身，而低地台版就配MJT車身。

DB250喺2006年停產，但最後一批新車去到2008年先至投入服務。後來VDL Bus同Wright合作研製新嘅Wright Gemini 2一體化巴士。

## Wright Pulsar Gemini HEV
喺2006年，VDL DB250低地台巴士底盤俾Wright用嚟整佢嘅混能雙層巴士，即係**Wright Pulsar Gemini HEV**。架車嘅外形同Wright Pulsar Gemini車身嘅DB250冇乜分別，但改配西門子嘅混能驅動系統。Wright總共出咗3架Pulsar Gemini HEV。

第一架車係用Vauxhall 1.9升引擎嚟發電，2006年底首次亮相，2007年初加入Arriva London。

第二同埋第三架車都係用福特2.4升引擎嚟發電。第二架車去咗愛爾蘭都柏林，喺2008年底加入Dublin Bus，2012年初賣咗畀英國Ensignbus，同年6月燒咗。第三架車喺2009年初加入London General。
一孩政策

**一孩政策**，曾經係中華人民共和國嘅計劃生育政策，由1979年開始隨住改革開放一齊推行，規定中國大陸嘅城市人只可以生一個仔女，生第二個就要審核批准，如果違反規定生第二個，需要交罰款（「社會撫養費」）。例外嘅就只係農村人、少數民族或者兩公婆都係獨仔獨女。

呢項政策雖然控制到中國大陸嘅人口增長，但亦都帶嚟唔少問題，例如強制避孕、強制墮胎同虐殺女嬰等。而一孩政策下出世嘅一代，冇兄弟姊妹，大陸人叫佢哋做「小皇帝」（即係皇帝仔）。

2013年11月開完之後進一步放寬爾個限制，而今衹要求兩公婆其中一方係獨仔獨女，俗稱「單獨二胎」。部分地方例如北京同天津規定可以單獨二胎，但係兩胎中間至少要隔四年。

2015年10月29號，中共透過中共中央十八屆五中全會宣布全面放棄一孩政策，實施普遍二孩政策，喺中國大陸實行卅幾年嘅一孩政策成為歷史。

## 註
倫敦地下鐵

**倫敦地下鐵**或**倫敦地鐵**（，當地簡稱：(the) **Underground**、花名：**London Tube**／(the) **Tube**（管））係英國倫敦嘅地下鐵系統，主要服務大倫敦同周邊地區，由（Transport for London／TfL）營運。而家倫敦地下鐵有11條路綫，服務272個站，全長，係全世界最大嘅地下鐵網絡之一。

除咗服務倫敦，地下鐵部分路綫延伸到西北同東北面嘅雅息士郡嘅艾坪林、白金漢郡嘅超藤、赫福郡嘅三河區同屈福；而倫敦南部有好多地方都冇地下鐵網絡覆蓋，只有33個地鐵站喺泰晤士河以南。雖然叫地下鐵，但係其實成個系統剩係得45%喺地底，多數位處外倫敦以至大倫敦以外嘅路段都係地面鐵路。

倫敦地下鐵係全世界最古老嘅地下鐵系統，其中一個前身喺1863年1月10號通車，成為全世界第一條喺地底運行嘅客運鐵路；而另一個前身（北綫一部分）喺1890年通車嗰陣就用電氣化列車，係全世界第一條載客嘅地下電氣鐵路。

## 路綫

倫敦地下鐵有11條路綫，全長，服務272個車站，以總長度同站數計係全球第九大地下鐵系統。

倫敦地下鐵路綫一般按市區段地底隧道起嘅方法同形態分兩種，分別係淺層路綫同深層地鐵：

* 淺層（sub-surface）路綫包括最早期通車嘅路綫，隧道啱啱好喺地面之下，多數用方式起。由於早年用蒸汽火車頭嚟行，地下隧道實際有唔少露天段通風；列車同隧道亦都高過同闊過深層路綫，同相若。四條淺層隧道路綫喺市中心段形成環狀網絡，共用大部分車站和路軌。
* 深層地鐵（deep-level tube）路綫深入地底，多數係，用體積較細嘅列車喺直徑約嘅圓形隧道（地鐵花名「the Tube」（管）嘅由來）裡面行，大部分路段都有獨立路軌。

## 收費區
倫敦地下鐵嘅收費同倫敦其他鐵路系統一樣按照區域嚟收費。大倫敦有6個收費區，市區最內圍係第一收費區，然後一圈圈出到去第六收費區；而大倫敦之外仲有3個收費區，分別係第七、第八同第九收費區。通常牽涉到第一區嘅收費都會貴過喺外圍嘅收費。有少部分站同時喺兩個收費區入面，由呢啲站來往其他地方，有機會可以「慳」一個收費區而慳咗車錢。

## 睇埋
* 倫敦地上鐵
* 伊利沙伯綫
* 倫敦港區輕鐵
*
3G

**第三代流動通訊**技術（英語：3rd-generation，**3G**），係指支援高速資料傳輸嘅蜂窩流動通訊技術。3G服務能夠同時傳送聲音（通話）同資料資訊（電子郵件、即時通訊等）。3G嘅代表特徵係提供高速資料業務，速率一般喺幾百kbps以上。

3G規範係由國際電信聯盟（ITU）所制定嘅IMT-2000規格嘅最終發展結果。原先制定嘅3G遠景，係希望能夠用呢個規格達到全球通信系統嘅標準化。目前3G有四種標準：CDMA2000、WCDMA、TD-SCDMA，WiMAX。

## 3G嘅含義
第一代手機係指模擬信號手機；第二代手機係指數碼信號手機，比如常見嘅GSM同cdmaOne，提供低速率資料業務；2.5G係指喺第二代手機上提供中等速率嘅資料服務，傳輸率一般喺幾十至一百幾kbps。

3G可以將無線通訊同國際互聯網等多媒體通信結合嘅新一代流動通信系統。能夠處理圖像、音樂、視頻形式，提供網頁流覽、電話會議、電子商務資訊服務。無線網絡必須能夠支援唔同嘅資料傳輸速度，亦即係話喺室內、室外同行車嘅環境中能夠分別支持至少2Mbps、384kbps以及144kbps嘅傳送速率。由於採用咗更高嘅頻帶同更先進嘅無線（空中介面）接入技術，3G標準嘅流動通信網絡通信品質比2G、2.5G網絡有咗好大提高，比如軟切換技術可以令旅途中高速運動嘅流動用戶喺駛出一個無線社區並進入另一個無線社區時唔再出現斷線現象。而更高嘅頻帶範圍同使用者分級規就令單位區域內嘅網絡容量大大提高，同時通話允許量大大增加。

3G最大嘅優點係高速嘅資料下載能力，同2.5G（GPRS/CDMA1x）100k左右嘅速度相比。3G能夠達到300k-1M左右，比家庭用ADSL寬頻速度重要快幾倍。

## 3G同科技泡沫
歐洲3G執照同無線電頻譜嘅拍賣喺1990年代3G同科技泡沫事件中扮演咗重要嘅角色。由於確信3G嘅採納同普及會相當快速，歐洲嘅電信公司總計投入咗3000億歐元落去標準化規格、購買設備同拓展市場上面。

但預期獲利就無辦法令3G嘅普及具體化。於是研發者留低咗負債同幾乎無用嘅3G執照就走咗。好多公司放棄咗執照同研發計畫、以降低負債。有啲公司重試圖同發放執照嘅政府打官司。

## 部署3G嘅國家同地區
目前已經擁有商用3G網絡嘅國家同使用標準為：

* 阿根廷（CDMA2000 1X）
* 澳大利亞（WCDMA：Telstra）
* 奧地利（WCDMA）
* 阿塞拜疆（CDMA2000 1X）
* 白俄羅斯（CDMA2000 1X）
* 百慕達（CDMA2000 1X）
* 巴西（CDMA2000 1X）
* 加拿大（CDMA2000 1X）
* 智利（CDMA2000 1X）
* 中國大陸（CDMA2000 1X、EV-DO Rev.A：中國電信）；（WCDMA：中國聯通）；（TD-SCDMA：中國移動）
* 澳門（CDMA2000 1X、EV-DO Rev.A：中國電信）；（WCDMA：澳門電訊、3澳門）
* 香港（WCDMA：3香港、CSL、數碼通、電訊盈科）；（CDMA2000 EV-DO Rev.A：電訊盈科）
* 臺灣（CDMA2000 1X：亞太電信）;（WCDMA：中華電信、台灣大哥大、威寶電信、遠傳電信）;(TD-SCDMA：威寶電信測試)
* 哥倫比亞（CDMA2000 1X）
* 丹麥（WCDMA）
* 多明尼加（CDMA2000 1X）
* 厄瓜多爾（CDMA2000 1X）
* 格魯吉亞（CDMA2000 1X）
* 德國（WCDMA：T-Mobile、沃達豐 O2-DE ePlus）
* 希臘（WCDMA）
* 危地馬拉（CDMA2000 1X）
* 印度（CDMA2000 1X）
* 印尼（CDMA2000 1X）
* 以色列（WCDMA）
* 義大利（WCDMA）
* 牙買加（CDMA2000 1X）
* 日本（CDMA2000 1X、EV-DO:KDDI）;(WCDMA:NTT DoCoMo、Softbank、E Mobile)
* 哈薩克斯坦（CDMA2000 1X）
* 韓國（CDMA2000 1X、ev-do:LG）；(WCDMA:SK,KT)（TD-SCDMA SK電信測試網）
* 吉爾吉斯（CDMA2000 1X）
* 馬來西亞（WCDMA 明訊，西爾康，MiTV，TimeCell）
* 墨西哥（CDMA2000 1X）
* 摩爾多瓦（CDMA2000 1X）
* 荷蘭（WCDMA）
* 紐西蘭（CDMA2000 1X）（WCDMA測試緊）
* 尼加拉瓜（CDMA2000 1X）
* 尼日利亞（CDMA2000 1X）
* 挪威（WCDMA）
* 巴基斯坦（CDMA2000 1X）
* 巴拿馬（CDMA2000 1X）
* 秘魯（CDMA2000 1X）
* 波蘭（CDMA2000 1X）
* 羅馬尼亞（CDMA2000 1X）
* 俄羅斯（CDMA2000 1X）
* 斯洛文尼亞（WCDMA）
* 南非（WCDMA測試緊）
* 西班牙（WCDMA）
* 瑞士（WCDMA）
* 泰國（CDMA2000 1X）
* 阿拉伯聯合酋長國（WCDMA）
* 英國（WCDMA）
* 美國（CDMA2000 1X:Sprint, Verizon）；(WCDMA:AT&T,T-mobile)
* 烏茲別克（CDMA2000 1X）
* 委內瑞拉（CDMA2000 1X）
* 越南（CDMA2000 1X）

## 睇埋
*1G
*2G
*2.5G
*3.5G
*4G
*5G
*GSM
*cdmaOne
*CDMA2000
*UMTS
*WCDMA
*TD-SCDMA
*WiMAX
*3G播報網
*CDMA2000 1X

## 拎
* 3G186網路論壇
* 3G無線上網資費
* 3G通訊網
* 3G基礎知識
大倫敦

**大倫敦**（英文：**Greater London**）係英國英格蘭一級行政區，響英格蘭東南部，包倫敦嘅倫敦市同西敏市，同埋其他31個自治市。

## 睇埋
*大檳城
*大吉隆坡
*大多倫多地區
*三藩市灣區
*粵港澳大灣區
雅息士郡

**雅息士郡**（）係英倫東面嘅郡，響大倫敦東北面，住咗1,832,752人（2021年），係英國其中一個好多人住嘅郡。

當地教會亦會寫做**雅適士**。

## 睇埋
* 雅息士道（喺香港）
艾坪林

**艾坪林**（英文：**Epping Forest**）係英國英格蘭雅息士一個區，響正大倫敦北面，區政府響艾坪。
赫福郡

**赫福郡**（英文：**Hertfordshire**）地處英倫之東，大倫敦之北，郡府為同名埠赫福。
利蘭National

**利蘭National**係一款英國製造嘅後置引擎單層巴士。

## 發展同埋設計
1969年，英國利蘭汽車公司同國營嘅National Bus Company成立Leyland National公司（National Bus Company喺1982年撤出，之後Leyland National公司成為利蘭全資附屬公司），並喺Workington嘅Lilyhall Industrial Estate起咗間新廠，去出同名嘅單層巴士。利蘭National巴士係用底盤車身一體化設計，以製造私家車形式嘅生產線生產，規格比其他巴士標準化。

利蘭National巴士喺1970年首次亮相，1972年投產，取代咗英國利蘭汽車公司旗下嘅多款單層巴士：單層版丹拿Fleetline、丹拿Roadliner同埋利蘭Panther喺1972年已經停產，1975年以後AEC Swift同埋Bristol RE喺英國本土市場停售。

第一代利蘭National只可以配利蘭510引擎，散熱水箱擺喺車尾，車身長度有10.3米同埋11.3米兩款，後來亦為出口市場推出10.9米版。1976年佢嘅改良版**利蘭National Phase II**現身，最初只得「Series A」版本，1978年出埋簡化版「Series B」。

1978年，**利蘭National 2**（Leyland National 2）現身，佢唔再用唔可靠嘅利蘭510引擎，而改用利蘭O.680或利蘭TL11引擎。有啲利蘭National 2樣辦車係配車尾散熱水箱，不過絕大部分利蘭National 2嘅散熱水箱都係擺喺車頭，而車身長度有10.6米同埋11.6米兩款。去到1980年代，利蘭National 2亦可以配吉拿6HLXB或吉拿6HLXCT引擎。

## 訂單
利蘭National係英國National Bus Company嘅一款標準單層巴士，所以有唔少利蘭National都係賣咗去National Bus Company旗下公司。利蘭National其他買家重包括倫敦運輸局、幾間國營嘅Passenger Transport Executive同埋一啲私營巴士公司。不過以戴卓爾夫人為首嘅英國保守黨政權喺1979年上台之後，政府逐步減少對買新巴士嘅資助，令利蘭National喺英國銷量下跌。

喺北愛爾蘭，由於國營嘅Ulsterbus同埋Citybus唔肯要利蘭National，利蘭焗住為佢哋繼續出Bristol RE，直到1982年。

另外有多架利蘭National被運出口，去咗牙買加、委內瑞拉、澳洲、法國、千里達和多巴哥等地。

喺1990年代，英國有多架利蘭National/National 2被重建，並由東蘭開夏重造車身。呢啲重建過嘅利蘭National又叫做National Greenway。

## 停產
利蘭National嘅產量一直都達唔到Workington廠房嘅設計生產量，1980年代利蘭將泰坦、奧林比安等產品嘅生產線由幾間閂咗門嘅廠房搬過嚟，並且出埋鐵路列車。

利蘭National喺1985年停產，俾利蘭Lynx取代。

## 第二啲有關嘅嘢
由於一啲巴士公司唔鍾意利蘭National嘅一體化設計，利蘭喺1970年代推出利蘭National嘅齋底盤版本，名叫利蘭B21（又叫利蘭Lion）。

另外利蘭曾經用過利蘭National巴士組件去做丹麥Leyland-DAB掛接巴士，甚至鐵路列車嘅車身。

## 出面網頁
*Leyland National Group
白金漢郡

**白金漢郡**（英文：**Buckinghamshire**）地處英倫之東南，大倫敦之西北。郡府為艾爾斯伯里。

好多人都會擺曬烏龍嘅一件事幹，白金漢宮（Buckingham Palace）並非響白金漢郡，而係響倫敦。
屈福

**屈福**（英文：**Watford**，又叫**屈福特**）係英國英格蘭赫福郡西南面一個區。

呢度最出名嘅係屈福特足球會（英格蘭超級足球聯賽球隊）。
齊爾滕

**齊爾滕**（英文：**Chiltern**）係英國英格蘭白金漢郡東面一個區，響正大倫敦西面。
鴨巴甸

**鴨巴甸**（英文：Aberdeen），係蘇格蘭嘅重要港口城市。佢嘅人口數喺蘇格蘭排第三，亦都係北海海濱嘅重要港口。

## 特產
鴨巴甸出名出產花崗岩，亦都係北海重要嘅原油基地，有「歐洲石油之都」嘅美譽。
波子棋

**波子棋**（又叫**玻璃跳棋**）係種棋，歸跳棋一類，棋盤呈六角星形，靠郁波子來玩。
露筍

**露筍**（學名：**'），正名**蘆筍'''，係天門冬科天門冬屬嘅多年生草本植物，佢嘅嫩莖可以當菜食。

## 歷史
露筍係嚟自歐洲南部，已經畀西方人食用咗二千幾年。後來歐洲人發現咗新大陸，將露筍帶到美洲。

露筍係喺晚清先至傳入中國，亦都要等到1960年代之後先至普及。依家露筍主要喺山東、山西栽種。

## 食法
露筍喺西方係配菜嚟，但係中國，就獨沽一味炒肉片。

類:天門冬屬
拉布

**拉布**，又叫**冗長演說**、**冗長辯論**，係議員喺議會利用議事程序，延遲或押後一啲佢哋反對嘅議案。呢啲行動包括用拖延動議、特登缺席令到唔夠法定人數開會、陳述一啲超長或冇意義嘅演說。

而議會議長運用權力去中止拉布嘅手法，就稱之為「剪布」。

## 美國
喺美國參議院，當一啲少數派唔夠票否決佢哋反對嘅議案時會採用嘅策略。

美國參議院喺1917年加入規程終結辯論，之後再喺1949年、1959年同埋1975年修訂過。而家就需要整個參議院議席五份三人或以上先可以終結辯論。雖然對拉布有咁嘅限制，但拉布依然有機會發生。

## 加拿大
2011年6月，加拿大國會，加拿大新民主黨（NDP）議員發起成 58 鐘頭嘅拉布，103 NDP 議員每人發言 20分鐘再加 10分鐘嘅問答環節，以拖延通過郵務工人復工議案
，NDP 指議案影響集體談判權。最後通過議案。

## 香港
香港立法會第一次拉布係喺1999年12月1號，建制派議員為咗通過解散民選嘅市政局同區域市政局嘅草案，由民建聯嘅譚耀宗同埋曾鈺成發起。嗰日，《提供市政服務（重組）條例》進行二讀，條例志在解散有民選成分嘅市政局同埋區域市政局。因為部分建制派議員缺席，引致唔夠票數支持議案。建制派同埋當時嘅政制及內地事務局局長孫明揚發起拉布，令到議案要喺第二日先至投票，等之前缺席嘅可以投票。雖然泛民主派譴責拉布，民建聯議員劉江華為行動辯護，佢話「（拉布）喺一個議會嚟講，係完全可以接受嘅。」 

「“拉布戰”係乜？就係策略。當時打“拉布戰”嘅人，就係想等有一、兩個人頂唔順而離開，咁就成功啦。咁同今日有啲人想速戰速決，喺策略上有乜唔同呢？反過來講，如果有啲人想拖延，等埋兩個人返黎，咁為咗等人返黎而打“拉布戰”，咁又有乜唔同呢？呢個完全係一個策略嘅問題。喺一個議會來講，係完全可以接受嘅
。」

香港立法會第二次拉布係由2009年12月至2010年1月，財務委員會申請廣深港高速鐵路香港段撥款引用過。議員透過不停發問拖延。會議由2009年12月18號開始，再喺2010年1月8、15同16號續會。

第三次拉布係喺2012年5月，由人民力量兩名立法會議員黃毓民同埋陳偉業，喺議案《2012年立法會（修訂）條例草案》會議裏面，一齊提出一千三百幾條修訂。

第四次拉布係喺2012年10月至2012年12月7號，立法會嘅財務專員會審議長者生活津貼，社民連嘅梁國雄「拉布」，要政府消除「長者生活津貼」嘅資產審查嘅規定。梁國雄話會喺下年嘅《2013年撥款條例草案【修訂】》中拉布。

第五次拉布係喺2013年5月，由人民力量同埋社民連在內嘅三名立法會議員梁國雄、陳偉業、陳志全同埋獨立議員黃毓民，喺議案《2013年撥款條例草案》，要求推動全民退休保障同埋「派錢一萬」，政府話如果立法會唔喺5月15號嘅「死線」前「剪布」，就暫停對醫管局同大學嘅撥款。之後曾鈺成喺5月13號決定引用議事規則同埋依據兩條《基本法》條文作「剪布」，喺5月14號中止辯論同埋開始表決710項修訂。

第六次拉布係喺2014年5月。

由於香港特區政府立法會係唔完全民主選舉制度下產生，條例政策推出有時唔能夠表達市民訴求，拉布方法可算係民選議員抗爭手法嘅一種。

## 西班牙
加泰隆尼亞議會，反對獨立議員喺 2017年9月6號用咗十一個鐘頭阻撓獨立公投。

## 世界紀錄
最長嘅拉布記錄係南韓反對派議員為阻延國會通過一項反恐法案，由2016年2月23號起拉布192個鐘頭，打破世界紀錄。

之前最長嘅拉布發言記錄係南卡羅萊納州參議員 Sen. Strom Thurmond 喺1957年8月嘅發言。因為佢反對公民權限制而唔停講咗24個鐘頭18分鐘。自從有咗終結辯論嘅規程後，喺1964年一班南部州份嘅參議員拖延一條有關公民權嘅法案辯論，一共拉布75個鐘。

## 參考

## 睇埋
* 長氣袋
* 民怨
地下鐵

**地下鐵**，又叫**地下鐵路**、**地鐵**，狹義上係指起響地底（包括過海隧道）為主嘅城市鐵路系統；係鐵路運輸嘅一種。但係廣義上，因為好多呢類系統為咗配合建築嘅環境，或者會有起喺地面（包括天橋同隧道），所以通常涵蓋咗都會地區各種起喺地底同地面上嘅高密度城市鐡路系統。因為咁樣，好多地下鐵都有專用路權，呢個係地下鐵同輕鐵嘅分別之一。

## 史

世界上第一條地下鐵係喺1863年通車嘅倫敦地鐵，佢嘅興建係為咗解決當年倫敦嘅塞車問題。嗰陣時電力未普及，所以即使係地下鐵亦都只可以用蒸汽機車去行。因為機車釋放出嚟嘅廢氣對人體有害，所以嗰陣時嘅地鐵隧道每隔一段距離就要有通去地面嘅通風槽。

到咗1870年，第一條鑽挖式嘅客運地鐵又喺倫敦通車，由倫敦塔左近越過泰晤士河。但係呢條地鐵唔算成功，幾月後便唔再服務嘞。而家最早鑽挖式地下鐵就喺1890年通車，亦都喺倫敦，連接市中心同埋南部地區。最初起地鐵嘅人打算用纜車，但係最後用咗電力車，令到佢成為第一條電動地下鐵。倫敦嘅地下鐵亦都喺1905年全數電氣化。

1896年，嗰時屬於奧匈帝國嘅布達佩斯起咗歐洲大陸嘅第一條地下鐵，全長五公里，十一個站，至而家重用緊。

法國嘅巴黎地鐵喺1900年開通，最初嘅法文名係「」（法文直譯即係「大都會鐵路」），係由「Metropolitan Railway」直接譯過去嘅，後來縮短成「」，所以而家好多城市軌道系統都叫**metro**。俄羅斯嘅地鐵亦都用咗呢個名，不過佢用咗基里爾字母，叫****。

## 施工
喺地底掘隧道並唔容易，而且需要極多嘅錢同埋時間，至少亦要幾年時間至可以完成。

### 明挖回填

掘地下鐵隧道最簡單直接嘅方法係明挖隨填（又叫做明挖回填）。呢種方法即係喺街道上面挖一條大坑渠，然後喺嗰條大坑渠入面起隧道結構，等到隧道結構完成、有足夠嘅承托力之後先會重新鋪路面。

除咗條路俾人掘開咗之外，其他嘅地下結構（例如電線、電話線同水管）都要重新再鋪過。

起呢一種隧道嘅物料一般係混凝土或者鋼，但係舊啲嘅系統就會用到磚同鐵。

### 鑽挖法

另一種方法係先喺地面某一度掘一個豎井，再喺井底掘隧道。最常見嘅方法係用鑽挖機（潛盾機，盾構機），一邊掘一邊將預先準備好嘅管片安裝喺隧道嘅牆壁上面。對於建築密度高嘅地方或者冇辦法做到明挖法嘅地方（例如水域），鑽挖法甚至係唯一可行嘅建造方法。

呢種方法嘅優點一個係慳時間慳力，全機械化操作，唔使人手掘土；另一個係對街道交通或者其他地下設施嘅影響好細；重可以喺水底起地鐵（倫敦、紐約、東京、香港同首爾呢啲城市嘅城市軌道系統都有好多越過河流或者海港嘅隧道）。

但係呢種挖法又唔係冇缺點嘅，除咗成本高之外，重要經常留意地下水嘅影響；另外喺一啲比較硬嘅岩層開挖，可能要用到炸藥。地底空氣供應問題甚至隧道坍塌亦有可能搞到工人受傷，甚至死亡。另外喺建築密度高嘅地方進行鑽挖法嘅時候除咗要留意避免影響工地四圍嘅建築結構之外，有時亦要統籌嗰邊嘅公用事業，將地底嘅水喉、輸電管線搬走，以騰出地方去起列車通道。

## 例子
* 港鐵（前身係香港地鐵）
* 倫敦地下鐵
* 紐約地下鐵
* 巴黎地下鐵
* 東京嘅地下鐵
* 上海地鐵
* 廣州地鐵
* 廣佛地鐵（城際地鐵）
* 深圳地鐵
* 聖保羅地鐵
* 聖彼得堡地鐵

## 參攷
非法獻花

**非法獻花**係網上流行話，源自因Google有打算撤出中國，市民向地區總部獻花時，清華科技園實Q驅逐佢哋嘅藉口。

## 背景
2010年1月13號，Google喺博客話，Google諗緊去關咗「谷歌中國」網站同埋中國辦事處，因為佢冇辦法繼續審查搜番嚟嘅嘢。嗰日上晝，好多人嚟到Google辦事處獻花。之不過辦事處所在嘅清華科技園啲保安話，若果想獻花畀Google要事先同有關部門申請，審批過喇先至得，如果唔係就係非法獻花。呢個詞就咁傳開嚟喇。

有人嚟Google中國辦事處獻花，世界上好多地方都新聞出街，不過中國呢邊就審查咗呢條新聞。有啲大陸網站通報咗呢條新聞，不過冇耐就刪咗。有個中國婦女話：「政府唔可以成日對佢啲人民講大話。」有網友話，Google做得啱，中國政府成日封網，中國又唔係亞洲，要同其他亞洲國家合作。

新浪微博，百度百科，互動百科家下都閂咗有關非法獻花嘅嘢，百度知道有關呢件事嘅問題唔畀睇，而百度貼吧嘅非法獻花吧閂咗。

## 之後
2010年1月16號喺百度搜「非法獻花」話唔啱相關法律法規就唔畀睇。另外法國國際廣播電台報道，中宣部發咗禁止關於谷歌退出中國嘅深度報道嘅命令，國新辦要網站刪咗網友獻花嘅嘢。

## 參攷
http://news.liao1.com/newspage/2010/01/4370240.html

http://news.liao1.com/newspage/2010/01/4370240.html

http://news.sina.com.cn/c/2010-01-14/014916927687s.shtml

http://boxun.com/hero/201001/yunduanxingzhe/9_1.shtml

http://d1.it168.com/show/31230.html

http://www.epochtimes.com/gb/10/1/14/n2786730.htm

http://news.sohu.com/20100114/n269577601.shtml
鴨巴甸 (搞清楚)

**鴨巴甸**（）可以係：
*鴨巴甸，蘇格蘭地方
*鴨巴甸 (塞拉里昂)，塞拉里昂地方
*鴨巴甸 (南非)，南非地方
*鴨巴甸 (斯里蘭卡)，斯里蘭卡地方
*鴨巴甸 (澳洲)，澳洲地方
*香港仔，香港地方，英文叫做 ，以前又叫「鴨巴甸」
*鴨巴甸街（Aberdeen Street），香港中西區街
*鴨巴甸郡（Aberdeenshire），英國蘇格蘭郡
*鴨巴甸新路（Aberdeen Road/Aberdeen New Road），貝璐道原名
*押巴甸水塘道（Aberdeen Reservoir Road），香港仔水塘道原名
*，隸屬於Aberdeen F.C.嘅女子足球隊。
肥西

**肥西**（）係中華人民共和國安徽中間一個縣，由合肥市去管，有2168平方千米咁大，住咗96萬人。而家縣委書記係蔡東霖。

嗰度以前係合肥縣。1948年尾，解放軍佔領嗰度，將合肥縣分成東西兩邊，東邊就叫肥東，西邊就叫肥西。
海地

**海地**（；海地克里奧爾文：**Ayiti**）係加勒比海一個國，全名係**海地共和國**（；海地克里奧爾文：**Repiblik Ayiti**），喺西班牙島西面，隔籬係多明尼加，首都係太子港。官方語言係法文同埋海地克里奧爾文。

## 出面網頁

* 
* 
* 
* 
* 
*
太子港

**太子港**（法文：**Port-au-Prince**）係海地首都同最大城市，喺加勒比海西班牙島西面。
西班牙島

**西班牙島**，又叫**伊斯帕尼奧拉島**，係加勒比海第二大島，細過古巴，有76,480平方公里咁大，住咗1,700萬人。個島喺古巴南面、波多黎各西面，由海地管個島嘅西邊，多明尼加管東邊。
哈雷

**哈雷**（，）係英國天文學家、地質物理學家、數學家、氣象學家同物理學家，發現咗哈雷彗星。
## 出面網頁
卡洛爾

**卡洛爾**（英文：**Charles Lutwidge Dodgson**，），英國作家、數學家、邏輯學家同攝影家。佢最出名嘅作品係細路故仔《愛麗絲夢遊仙境》同續集《愛麗絲鏡中奇遇》。
哈雷彗星

**哈雷彗星**（粵讀：haa1 leoi4 seoi6/wai6 sing1，英文：Halley's Comet）係人類第一粒發現嘅彗星，每76.1年環繞太陽一次，個名嚟自1758年發現佢嘅哈雷。
德黑蘭

**德黑蘭**（：Dak1 Hak1 Laan4 ）係伊朗首都兼德黑蘭省首府，人口900萬，面積658平方公里。

## 人口統計

### 人口

喺2006年全國人口普查嗰陣，德黑蘭市嘅人口有7,711,230人，分佈喺2,286,787戶。 2011年嘅下一次人口普查計到8,154,051人，分佈喺2,624,511戶。 2016年嘅人口普查量度到呢個城市嘅人口有8,693,706人，分佈喺2,911,065戶。

### 語言同族裔
德黑蘭有國際化嘅氛圍，係全國各地唔同族裔同語言群體嘅家園。而家德黑蘭嘅主要語言係德黑蘭話，係波斯語嘅一種變體，大部分德黑蘭人都認為自己係波斯人。 不過，以前德黑蘭－雷區嘅本土語言唔係波斯語，而係而家已經絕種嘅西伊朗語言。波斯語係西南伊朗語，源自法爾斯省。

伊朗阿塞拜疆人係呢個城市第二大嘅族裔群體，佔總人口嘅10-15%左右。 而馬贊德蘭人係第三大族裔群體，佔總人口嘅約5%。 德黑蘭仲有其他嘅族裔社群，包括庫爾德人、伊朗亞美尼亞人、伊朗格魯吉亞人、巴赫蒂亞里人、塔利什人、俾路支人、亞述人、阿拉伯人、猶太人同伊朗切爾克斯人。

根據德黑蘭大學社會學系喺2010年進行嘅一項人口普查，喺德黑蘭唔同區域同社會經濟階層嘅人口比例中，63%嘅人係喺德黑蘭出世，98%識波斯語，75%認為自己係波斯族裔，13%有一定程度嘅歐洲語言能力。

喺1980年代初，德黑蘭嘅族裔同社會組成發生咗巨大嘅變化。喺1979年革命同之後幾年嘅政治、社會同經濟後果之後，好多伊朗公民，主要係德黑蘭人，離開咗伊朗。大部分伊朗僑民去咗美國、德國、瑞典同加拿大。

隨住兩伊戰爭（1980-1988）嘅爆發，第二波居民逃離咗呢個城市，特別係喺伊拉克空襲首都嘅時候。當時大部分主要大國都支持伊拉克，經濟孤立令更多居民離開呢個城市（同埋國家）。佢哋離開咗所有嘅一切，為適應新嘅國家同建立新生活而掙扎，當戰爭結束嘅時候，大多數人都冇再返嚟。喺戰爭期間，德黑蘭仲接收咗大量嚟自國家西部同西南部同伊拉克接壤地區嘅移民。

鄰國阿富汗同伊拉克嘅不穩定局勢同戰爭促使數百萬難民湧入呢個國家，德黑蘭成為咗尋求工作嘅人嘅磁石，佢哋隨後幫助呢個城市從戰爭創傷中恢復過嚟，接受比當地建築工人低得多嘅工資。好多呢啲難民喺聯合國難民事務高級專員公署嘅協助下被遣返，但德黑蘭仲有相當規模嘅阿富汗同伊拉克難民群體唔願意離開，因為佢哋對自己國家嘅情況感到悲觀。阿富汗難民主要係講達里語嘅塔吉克人同哈扎拉人，講波斯語嘅一種變體，而伊拉克難民主要係講美索不達米亞阿拉伯語嘅人，佢哋通常有伊朗同波斯嘅族裔血統。

### 宗教
德黑蘭人大多數係正式嘅十二伊瑪目派什葉派伊斯蘭教徒，自16世紀薩法維王朝改信什葉派以嚟，呢個都係國教。呢個城市嘅其他宗教社群包括遜尼派同蘇菲主義派伊斯蘭教嘅信徒，唔同宗派嘅基督教，猶太教，瑣羅亞斯德教，同巴哈伊信仰。

喺呢個城市周圍散佈咗好多宗教中心，由舊到新嘅中心都有，包括清真寺、教堂、猶太會堂同瑣羅亞斯德教火神廟。呢個城市仲有一個好細嘅第三代印度錫克教社群，有一個當地嘅錫克教寺廟，2012年印度總理曾經去過嗰度。

## 氣候
德黑蘭屬半乾旱氣候，氣候好大程度受地理位置影響，厄爾布爾士山脈喺德黑蘭北面，荒漠喺南面。城內各地區海拔高度唔同，北部山丘地帶嘅氣候通常比南部嘅平原涼爽。夏季炎熱、乾旱、少雨，相對濕度比較低，晚間天氣清涼。冬季冷涼、乾燥，但降水多數喺夏季。大部分嘅降雨都發生喺晚秋到春季之間，全年濕度比較平均。

## 參考

類:伊朗城市
聖保羅

**聖保羅**（葡萄牙文：**São Paulo**）係巴西聖保羅州首府，巴西第一大城兼最大港口，南美第一大城。

## 人口

聖保羅嘅人口急劇增長。到1960年，佢已經超過里約熱內盧，成為巴西嘅第一大城市。嗰陣時，聖保羅嘅城市化地區已經超出咗市區範圍，擴展到鄰近嘅市鎮，形成一個人口460萬嘅都會區。自1960年以嚟人口繼續增長，不過增長率有所放緩。

2013年，聖保羅係巴西同南美洲嘅第一大城市。根據2010年IBGE人口普查，聖保羅市嘅人口有11,244,369人。葡萄牙語仍然係最廣泛使用嘅語言，聖保羅係葡萄牙語世界最大嘅城市。

2010年，聖保羅有2,146,077對異性伴侶同7,532對同性伴侶。聖保羅嘅人口中52.6%係女性，47.4%係男性。2022年人口普查發現有6,214,422人係白種巴西人（54.3%），3,820,326人係帕爾多（多種族）人（33.4%），1,160,073人係黑人（10.1%），238,603人係亞洲人（2.1%），同17,727人係巴西原住民（0.2%）。

### 移民同流動人口

聖保羅被視為巴西最多元文化嘅城市。從1870年到2010年，大約有230萬移民從世界各地來到呢個州。意大利社區係最強大嘅社區之一，遍布全市。喺1200萬聖保羅居民中，有50%（600萬人）有完整或部分嘅意大利血統。聖保羅嘅意大利後裔比任何意大利城市都多（意大利最大嘅城市係羅馬，人口280萬）。

主要嘅族群，考慮整個都會區嘅話，有：600萬意大利裔巴西人， 300萬葡萄牙裔巴西人， 170萬非洲裔巴西人， 100萬阿拉伯裔巴西人， 66.5萬日裔巴西人， 40萬德裔巴西人， 25萬法裔巴西人， 15萬希臘裔巴西人， 12萬華裔巴西人， 12-30萬巴西嘅玻利維亞人， 5萬韓裔巴西人，同8萬巴西嘅猶太人。

時至今日，意大利人仲聚居喺畢茲加區、布拉斯區同莫卡區等街區，搞慶祝同節日活動。喺二十世紀初，意大利語同佢嘅方言幾乎同葡萄牙語一樣喺市內廣泛使用，影響咗今日聖保羅方言嘅形成。六千間pizzeria每日生產大約一百萬個pizza。巴西有最多意大利裔人口嘅國家，而聖保羅係世界上意大利後裔最多嘅城市。

葡萄牙社區都好大；估計有三百萬聖保羅人有葡萄牙血統。猶太社區有超過8萬人，主要集中喺伊真奧玻利斯區同龐雷蒂羅區。

由十九世紀到二十世紀上半葉，聖保羅仲接收咗德國移民（而家嘅聖阿馬羅區），西班牙人同立陶宛人（喺維拉澤利納區）。

直到1920年，有1,078,437個意大利人來到聖保羅州。1887年至1902年期間嚟到嘅移民中，63.5%係嚟自意大利。1888年至1919年間，44.7%嘅移民係意大利人，19.2%係西班牙人，15.4%係葡萄牙人。1920年，聖保羅市接近80%嘅人口係由移民同佢哋嘅後代組成，而意大利人就佔咗男性人口嘅一半以上。嗰陣時，聖保羅州長話「如果聖保羅每間屋嘅屋主喺屋頂掛起原籍國旗，從高處望落去聖保羅就會好似一個意大利城市。」1900年，一個離開咗聖保羅20年嘅專欄作家寫道：「嗰陣聖保羅仲係一個正宗嘅保利斯塔城市，而家佢已經係一個意大利城市。」

聖保羅都係日本社區最大嘅地方，僅次於日本。1958年，人口普查統計到城市入面有12萬日本人，到1987年已經增加到32.6萬，聖保羅州其他地區仲有17萬。截至2007年，聖保羅日裔人口已經超過整個秘魯同所有美國城市嘅日裔人口。

聖保羅大學（USP）進行嘅研究顯示咗呢個城市嘅高度族裔多元化：當問及佢哋係咪「外國移民嘅後代」時，81%嘅學生回答「係」。主要報告嘅祖先包括：意大利人（30.5%）、葡萄牙人（23%）、西班牙人（14%）、日本人（8%）、德國人（6%）、「巴西人」（4%）、非洲人（3%）、阿拉伯人（2%）同猶太人（1%）。

呢個城市曾經因為經濟強勁同係大多數巴西公司嘅總部而吸引咗大量嚟自巴西各地，甚至外國嘅移民。聖保羅而家都接收緊嚟自海地同好多非洲同加勒比海國家嘅移民。呢啲移民主要集中喺聖保羅中心區嘅塞廣場、格利塞里奧同安昂加巴烏山谷。

自十九世紀開始，人哋就由巴西東北部移居到聖保羅。呢股移民潮喺1930年代大幅增加，之後幾十年仲繼續好大。土地集中、鄉村地區現代化、工作關係改變同乾旱周期都刺激咗移民。最大嘅東北部移民聚居區喺塞/布拉斯地區（包括布拉斯區、龐雷蒂羅區、坎布西區、帕里區同塞區）。喺呢個地區，佢哋佔總人口嘅41%。

### 都會區

「Grande São Paulo」（「大聖保羅」）呢個籠統嘅詞有好多種定義。法律定義嘅「聖保羅都會區」（Região Metropolitana de São Paulo）總共包括39個市鎮，總人口2110萬根據列出嘅組成市鎮。

## 氣候
聖保羅屬副熱帶濕潤氣候，夏季炎熱多雨，冬季清涼少雨。

## 圖

Ponte_estaiada_Octavio_Frias_-_Sao_Paulo.jpg|奧克塔維奧·弗里亞斯·德奧利韋拉大橋
Avenida Paulista3.jpg|大馬路保利斯塔
Museu de Arte de Sao Paulo 1 Brasil.jpg|聖保羅藝術博物館
Catedral Metropolitana de Sao Paulo 4 Brasil.jpg|聖保羅主教座堂
Banespa SP 01.jpg|阿爾蒂諾·阿蘭特斯大廈
Ibirapuera e Vila Nova C.jpg|伊比拉布埃拉公園
Estação da Luz.jpg|盧茲車站
Pacaembu.jpg|帕卡恩布體育場


## 攷

## 出面網頁

* 
*
加爾各答

**架利吉打**（孟加拉文：**কলকাতা**，Kolkata ；舊Calcutta），國語繙**加爾各答**，係印度一城市，大都會區排第三大。佢喺該國嘅東部，歸西孟加拉邦，亦係該邦首府。城喺恆河三角洲，恆河支流胡格利河東岸，出得去孟加拉灣，靠近隔離孟加拉國。成個大都會人口一千五百三十萬。市長係Firhad Hakim。

## 文化

19世紀時，背景係豐富嘅「黃金孟加拉」，出咗好多大詩人，例如泰戈爾。德蘭修女喺1948年到1997年期間，都喺加爾各答活動。另外，亞洲第一位獲得諾貝爾經濟學獎嘅阿瑪蒂亞森，都係加爾各答大學嘅畢業生。孟加拉自古以來就有活躍嘅戲劇，但當時英國人將莎士比亞等歐洲戲劇帶入，受呢啲影響，發展出獨特嘅戲劇，自19世紀末以來，加爾各答成為印度戲劇嘅中心城市。此外，加爾各答出身嘅薩耶哲雷係一位著名嘅電影導演。

加爾各答有好多大學，包括1857年創立嘅加爾各答大學。

## 體育
### 板球

板球係一項非常受歡迎嘅運動。佢被稱為現代娛樂中最具象徵性嘅運動，仲話比寶萊塢電影更受歡迎。二十20形式嘅職業聯賽印度超級聯賽 (IPL)所屬嘅加爾各答騎士就係佢嘅代表隊。佢哋曾喺2012年同2014年兩次奪冠。主場係伊甸園，以前亦曾擔任板球世界盃嘅比賽場地。IPL每場比賽嘅播映權費用約為11億4000萬盧比（約20億日元），超過足球嘅英超聯，成為全球職業體育聯賽中僅次於NFL嘅第二位。根據2022年福布斯嘅報告，加爾各答騎士嘅資產價值達到11億美元，規模係無論係北美四大職業體育聯賽定係歐洲足球強隊都唔會輸。

### 足球
足球都係一項受歡迎嘅運動。世界頂尖嘅板球職業聯賽印度超級聯賽（IPL）嘅加爾各答騎士就係佢嘅主場。喺2013年，I聯賽一級有東孟加拉FC、莫亨巴根AC、帕利安箭、普拉亞格聯合SC四隊喺加爾各答設有主場。呢四隊都喺加爾各答東部嘅濕地填海地帶——鹽湖區，佢哋嘅主場係鹽湖體育場（觀眾容量12萬）。特別係東孟加拉FC同莫亨巴根AC係兩大名門隊伍，佢哋喺德比賽即加爾各答德比中嘅對決吸引咗好多觀眾。

## 氣候
架利吉打屬熱帶氣候。年平均氣溫係26.8℃，月平均氣溫由19℃到30℃。夏季炎熱潮濕，喺5到7月最高氣溫經常超過40℃。冬季持續得2個半月，喺12月同1月，氣溫會跌到12℃–14℃。有記錄嘅最高氣溫係43℃，最低氣溫係5℃。

## 參考

類:西孟加拉邦
剛果河

**剛果河**係世界上最深嘅河，亦係成個非洲嘅第二長河，僅次於尼羅河，又係僅次於亞馬遜河嘅世界第二長河；長4,700公里，經贊比亞、剛果民主共和國、剛果共和國同安哥拉流入大西洋。剛果共和國同埋剛果民主共和國都係以剛果河命名嘅。喺1971年到1997年嗰陣，剛果民主共和國嘅國名係扎伊爾，所以嗰陣嘅扎伊爾政府就將剛果河叫成**扎伊爾河**喇。

## 名
個名 "Congo/Kongo" 嚟自喺條河南岸嘅剛果王國。呢個王國係以當地嘅班圖族剛果人嚟命名，佢哋喺17世紀時被稱為 "Esikongo"。 喺剛果王國嘅南邊，有個同名嘅卡剛果王國，1535年已經有人提過。亞伯拉罕·奧特柳斯喺佢1564年嘅世界地圖上，將河口嘅城市標為 "Manicongo"。 剛果呢個部族名可能嚟自一個意思係公眾聚會或者部族集會嘅字。現代剛果人或者Bakongo呢個名係喺20世紀初引入嘅。

"Zaire" 呢個名係葡萄牙人將剛果語嘅字（"河"）改編過嚟嘅，係由（"吞噬其他河流嘅河"）縮短而成。喺16同17世紀，呢條河叫做 "Zaire"；"Congo" 呢個名好似喺18世紀慢慢取代咗 "Zaire"，成為英文裡面最常用嘅叫法。不過喺19世紀嘅文獻裡面，仲經常提到當地人叫佢做 "Zahir" 或者 "Zaire"。 剛果民主共和國同剛果共和國都係以呢條河嚟命名，1960年從比屬剛果獨立嘅剛果共和國（利奧波德維爾）都係咁。1971年至1997年嘅扎伊爾共和國都係用呢條河嘅法語同葡萄牙語名嚟叫。

## 流域同路線

剛果河嘅流域面積有，差唔多同歐盟面積一樣大。喺河口嘅流量由唔等，平均係。每年輸送到大西洋嘅懸浮沉積物有8600萬噸，仲有額外6%嘅河床負荷。

呢條河同佢嘅支流流經剛果雨林，係世界上第二大嘅雨林區，僅次於南美洲嘅亞馬遜雨林。佢仲有世界第二大嘅流量，僅次於亞馬遜河；第二大嘅流域面積，都係僅次於亞馬遜河；而且係世界上最深嘅河流之一，最深處超過。 因為佢嘅流域橫跨赤道南北兩邊，所以流量好穩定，總有一部分地方正處於雨季。

剛果河嘅源頭喺東非大裂谷嘅高原同山脈，仲有坦噶尼喀湖同姆韋魯湖，呢啲湖水流入盧阿拉巴河，然後喺博約馬瀑布下游變成剛果河。按照世界通用嘅做法，用最長嘅支流嚟定河流嘅源頭，就好似尼羅河咁，所以贊比亞嘅尚貝希河通常被認為係剛果河嘅源頭。

剛果河由基桑加尼開始，喺博約馬瀑布下游以西北方向流動，然後慢慢轉向西南，經過姆班達卡，同烏班吉河匯合，流入馬列博湖（史丹利湖）。金沙薩（以前叫做利奧波德維爾）同布拉柴維爾分別喺呢個湖嘅兩岸。喺呢度，河道變窄，跌入好多深峽谷嘅瀑布（統稱為利文斯頓瀑布），經過馬塔迪同博馬，最後喺穆安達流入大西洋。

**下剛果**係指呢條大河嘅"下游"部分，即係由河口喺大西洋海岸到兩個首都布拉柴維爾同金沙薩之間嘅河段。喺呢一段河道，有兩條重要嘅支流，都係喺左邊或者南邊。奎盧河發源於靠近安哥拉安哥拉-剛果民主共和國邊界嘅山區，喺距離馬塔迪上游約100公里嘅地方匯入剛果河。另一條係英吉西河，由安哥拉嘅威熱省向北流，喺距離兩個首都下游約嘅宗戈同剛果河匯合。因為有好多急流，特別係利文斯頓瀑布，所以呢一段河道唔能夠連續通航。

## 經濟重要性

雖然利文斯通瀑布阻礙咗從海上進入嘅通道，但係瀑布以上嘅幾乎成條剛果河都好容易通航，特別係金沙薩同基桑加尼之間嘅河段。直到最近，大型河輪仲喺呢條河上運作緊。喺一個冇幾多公路同鐵路嘅國家，剛果河仲係一條生命線。而家啲鐵路已經繞過咗三個主要嘅瀑布，好多中非洲嘅貿易都經過呢條河，包括銅、棕櫚油（棕櫚仁）、糖、咖啡同埋棉花。

### 水力發電
剛果河係非洲最強大嘅河流。喺雨季期間，每秒鐘有超過嘅水流入大西洋。所以剛果河同佢嘅支流有好大嘅水力發電潛力。科學家計算過，整個剛果盆地佔全球水力發電潛力嘅13%。呢個數量足以滿足成個撒哈拉以南非洲嘅用電需求。

目前，剛果盆地有大約40座水力發電廠。最大嘅係位於金沙薩西南面約嘅英加水壩。呢個項目喺1970年代初開始，第一座水壩喺當時完工。原本嘅計劃係要建五座水壩，總發電容量會達到34,500兆瓦（MW）。到而家為止，淨係英加一期同英加二期水壩建咗，發電容量係1,776兆瓦。

喺2005年2月，南非嘅國有電力公司伊斯科姆宣布咗一個計劃，想通過改進同建造新嘅水力發電壩嚟擴大發電量。呢個項目可以將發電廠嘅最大輸出提高到40,000兆瓦（MW）。有人擔心呢啲新嘅水力發電壩可能會導致好多喺呢條河度原生嘅魚類滅絕。

## 自然歷史

而家剛果河嘅流向大概係喺一百五十萬到兩百萬年前嘅更新世形成嘅。 好大可能喺呢段時期，剛果河嘅好多上游支流都係由鄰近嘅河系襲奪而來嘅，包括烏埃萊河同埋上烏班吉河由沙里河系襲奪而來， 仲有贊比西河 同埋好多上加薩伊河支流都係由贊比西河系襲奪而來嘅。

剛果河嘅形成可能導致咗倭黑猩猩同黑猩猩由佢哋嘅最近共同祖先分化。 倭黑猩猩係呢個地區嘅熱帶雨林嘅特有物種，同其他標誌性物種一樣，例如艾倫沼澤猴、德里亞斯猴、水獴、霍加皮同埋剛果孔雀。

講到水生生物，剛果河流域嘅物種豐富度係非常之高，仲有全世界最高嘅特有物種密度之一。 截至2009年，剛果河流域已經記錄咗差唔多800種魚類（唔計坦噶尼喀湖，因為佢同剛果河系統相連但生態好唔同）， 仲有好大部分嘅地方都未被徹底研究過。 例如，薩隆加國家公園嘅一部分，面積有比利時咁大，喺2006年仲未被採樣過。 新嘅魚類物種經常喺剛果河流域被科學家發現同描述，仲有好多未描述物種都已經為人所知。 

剛果河嘅生物多樣性遠高過非洲其他河系。相比之下，第二多樣嘅係尼日爾河、沃爾特河同埋尼羅河，分別有大約240、140同130種魚類。 因為剛果河流域嘅地區之間有好大嘅生態差異——包括河流急流、深河、沼澤同湖泊等唔同嘅棲息地——所以通常會將佢劃分成多個生態區（而唔係將佢當做一個單一嘅生態區）。喺呢啲生態區入面，利文斯頓瀑布急流有超過300種魚類， 當中包括大約80種特有物種， 而西南部（加薩伊河流域）就有超過200種魚類，其中約四分之一係特有物種。 

喺河流嘅某啲部分，主要嘅魚類家族包括鯉科（鯉魚/鯉形目，例如*[[Labeo simpsoni]]*）、象魚科（象魚）、Alestidae（非洲脂鯉）、Mochokidae（吸盤鯰）同埋麗魚科（慈鯛）。 河流嘅原生物種之中有一種巨大嘅、高度肉食性嘅巨型虎魚。三種比較奇特嘅特有物種包括：白色（冇生物色素）同埋盲眼嘅*[[Lamprologus lethops]]*，據信佢可以生活喺水面以下160米嘅深度； *[[Heterochromis|Heterochromis multidens]]*，佢同美洲嘅慈鯛比起其他非洲嘅慈鯛更加相似； 同埋*[[Caecobarbus|Caecobarbus geertsii]]*，係中非洲唯一已知嘅洞穴魚。 仲有好多特有嘅青蛙同蝸牛。 喺呢條河上面計劃緊建幾個水力發電壩，呢啲工程可能會導致好多特有物種滅絕。

剛果河流域嘅原生物種仲包括幾種龜同埋細吻鱷、尼羅鱷同埋侏儒鱷。非洲海牛就住喺河流嘅下游。

## 疏仕
金沙薩

**金沙薩**（）係剛果民主共和國首都兼最大城，住咗1,700萬人。

金沙薩亦都係剛果民主共和國26個省之一，並且係行政上劃分成24個市鎮，再細分成365個社區。 呢個省份有好闊嘅行政區域，超過九成嘅土地係鄉郊，而城市發展主要集中喺西面。 金沙薩係全球最大嘅法語城市，法語係政府、教育、媒體、公共服務同高端商業嘅語言，而林加拉語就係街頭嘅通用語。當地人通常叫做「金沙薩人」，英文就叫做「Kinshasans」。

金沙薩呢個地方已經畀班圖人（特克人、洪布人）住咗幾個世紀，以前叫做「恩沙薩」，喺19同20世紀轉型成為商業區。 呢個城市原本畀亨利·莫頓·史丹利改名做利奧波德維爾，係為咗紀念比利時國王利奧波德二世。 1966年，喺蒙博托·塞塞·塞科嘅「扎伊爾化」運動期間，佢將個名改做金沙薩，以紀念「恩沙薩」村。

剛果民主共和國國家博物館係剛果民主共和國最重要同中心嘅博物館，收藏咗好多藝術品、文物、歷史文物同現代藝術作品。戰略同國防高等研究學院係剛果民主共和國同中非最高嘅軍事院校。國立教育大學係剛果民主共和國第一間師範大學，亦都係非洲最頂尖嘅師範大學之一。恩吉利國際機場係剛果民主共和國最大嘅機場，喺非洲排第37位，每日有12班國際航班。 2015年12月，金沙薩畀聯合國教科文組織指定為音樂城市，從嗰時開始成為創意城市網絡嘅成員。 恩塞萊谷公園係金沙薩最大嘅城市公園，有好多種動物同植物。根據2016年嘅年度排名，金沙薩係非洲最貴嘅城市，喺全球近200個地方中排第一。

## 氣候
金沙薩屬熱帶乾濕氣候。雨季由十月到第二年五月，跟住係比較乾旱嘅六到九月。旱季氣溫比較低，但全年氣溫變化唔大。

|source 2 = Danish Meteorological Institute (precipitation, sun, and humidity)
}}
## 參考

## 另見
#金沙

類:剛果民主共和國地理
卡拉奇

**卡拉奇**（烏爾都文：**كراچى**，信德文：**ڪراچي**）係巴基斯坦信德省首府，亦都係巴基斯坦最大城同港口。

截至2016年，連埋近郊嘅都市地區人口係有2,282萬人，係全球第七大城市。另外，呢度亦係巴基斯坦嘅商業同金融中心。佢嘅位置係北緯24度48分，東經66度59分。喺巴基斯坦建國後直到1960年8月1日首都功能轉移到伊斯蘭堡之前，呢度都係巴基斯坦嘅首都。

## 交通

### 航空
卡拉奇嘅機場係位於市區東面嘅真納國際機場（又叫開德阿占國際機場）。巴基斯坦國際航空呢間巴基斯坦嘅國營航空公司喺卡拉奇設立總部，仲以真納國際機場做樞紐機場。喺「反恐戰爭」期間，美國同佢嘅盟軍將呢個機場用作戰略性後勤基地。喺1970年代初期之前，佢仲係歐亞航線嘅主要中轉站，係連接亞洲同歐洲嘅世界級重要機場。
除此之外，仲有兩個機場喺離市區遠啲嘅地方。

### 海運
卡拉奇港係巴基斯坦最大嘅港口，喺巴基斯坦建國之後，佢成為國內唯一嘅出口港，重要性更加高。為咗舒緩卡拉奇港嘅擠塞情況，喺1970年代尾，喺卡拉奇港以東35公里、卡拉奇市東邊盡頭開咗個叫做卡西姆港嘅新港口，成為巴基斯坦第二大港。不過，呢兩個港口都係屬於卡拉奇市，所以巴基斯坦嘅海運仍然高度集中喺卡拉奇呢個情況冇變。

卡拉奇港冇定期嘅客運航線。不過喺日頭時分，有幾班船去附近啲島同巴基斯坦風格嘅海灘。

### 鐵路
卡拉奇靠鐵路同國內其他地區連接起嚟。卡拉奇城市站同卡拉奇軍營站係兩個主要車站。特別係卡拉奇軍營站，佢喺市中心南面，係巴基斯坦鐵路最大嘅樞紐站，每日都有火車由呢度開往巴基斯坦各大城市。另外仲有條由卡拉奇城市交通公司營運、全長44公里嘅卡拉奇環線，但係佢淨係朝晚有限嘅時間開有限嘅班次，實用性唔高。巴基斯坦政府已經批准咗個計劃，要將呢條環線活化，改造成現代化嘅大眾運輸系統。呢個項目嘅總投資係1600億日圓，由日本政府嘅政府開發援助（ODA）支持，原定喺2013年度完工。

## 教育同文化

卡拉奇有幾間大學，包括喺1951年成立、喺市區東面嘅卡拉奇大學。仲有，巴基斯坦國家博物館喺伯恩斯花園度。

卡拉奇有好多報館，包括巴基斯坦最老嘅英文報紙《黎明報》，同埋喺巴基斯坦建國之前已經創刊嘅大型烏爾都語報紙《戰爭報》。

卡拉奇最受歡迎嘅運動係板球，喺市中心嘅國家體育場係卡拉奇唯一一個世界級嘅板球場，仲係巴基斯坦國內第二大嘅體育場，僅次於拉合爾嘅卡扎菲體育場。

;卡拉奇嘅職業運動隊

## 姊妹城市

*  上海市（中華人民共和國，1984年2月15日締結）
*  路易港（毛厘士，2007年5月1日締結）
*  吉達（沙特阿拉伯）
*  香港
*  塔什干，烏茲別克斯坦
*  伊斯坦堡，土耳其
*  貝魯特，黎巴嫩
*  達卡，孟加拉國

*  伊茲美爾，土耳其，1985年締結
*  侯斯頓，美國，2008年5月8日締結
*  麥納瑪，巴林
*  普里什蒂納，科索沃，2008年7月24日締結
*  杜拜，阿拉伯聯合酋長國
*  吉隆坡，馬來西亞，2008年6月1日締結
*  莫斯科，俄羅斯，2011年8月28日締結
*  阿拉木圖，哈薩克斯坦

## 氣候
卡拉奇係阿拉伯海北部沿海城市，屬熱帶沙漠氣候，乾燥少雨，全年降雨量大約200毫米，集中喺七、八月，四月到八月係夏季，高溫炎熱，1979年夏季錄過47.8℃嘅最高溫度記錄，十一月到第二年二月係冬季，氣溫涼爽溫和。

## 參考
達卡

**達卡**（）係孟加拉國首都兼最大城市，達卡專區首府，住咗1,200萬人。

達卡嗰頭自第一個千年以嚟就有人居住。喺17世紀，呢度開始發展成為一個早期現代嘅城市，係蒙兀兒汗國嘅省會同商業中心。達卡曾經做咗75年（1608－39年同1660－1704年）莫臥兒孟加拉嘅首都，嗰陣時已經係工業化早期嘅地方。佢係孟加拉細布貿易嘅中心，亦都係當時世界上最繁榮嘅城市之一。呢個莫臥兒城市以當時嘅統治者賈汗吉爾皇帝命名，叫做「賈汗吉爾納加爾」（意思係「賈汗吉爾嘅城市」）。

呢個城市富有嘅莫臥兒精英包括王子同莫臥兒皇帝嘅兒子。喺殖民統治之前，呢個城市嘅繁榮喺17同18世紀達到頂峰，當時有嚟自歐亞大陸各地嘅商人喺度定居。達卡港口係一個重要嘅河運同海運貿易中心。莫臥兒人用靚靚嘅花園、陵墓、清真寺、宮殿同要塞裝飾呢個城市。呢個城市曾經被稱為「東方嘅威尼斯」。

喺英屬印度統治下，呢個城市開始有電力、鐵路、戲院、西式大學同學院，仲有現代化嘅供水系統。1905年之後，佢成為東孟加拉同阿薩姆省嘅首都，成為英屬印度重要嘅行政同教育中心。1947年英國統治結束之後，呢個城市成為東巴基斯坦嘅行政首都。1962年，佢被宣佈為巴基斯坦嘅立法首都。1971年，喺孟加拉國解放戰爭之後，佢成為獨立嘅孟加拉國嘅首都。2008年，達卡慶祝成為市政城市400週年。

作為一個國際大都會，達卡係孟加拉國政治、經濟同文化生活嘅中心。佢係孟加拉國政府嘅所在地，好多孟加拉國嘅公司同埋主要嘅孟加拉國教育、科學、研究同文化組織都喺呢度。自從佢成為現代首都，達卡嘅人口、面積同社會經濟多樣性都有好大嘅增長。呢個城市而家係國內工業化程度最高嘅地區之一。呢個城市佔孟加拉國經濟嘅35%。達卡證券交易所有超過750間上市公司。達卡有超過50個駐孟加拉國外交使團；仲有孟加拉灣多領域技術經濟合作倡議、農村綜合發展中心同國際黃麻研究小組嘅總部。達卡有出名嘅飲食文化。呢個城市嘅文化以人力車、喀奇比亞尼（一種香料飯）、藝術節、街頭小食同宗教多元化而聞名。達卡最著名嘅建築地標係現代主義風格嘅孟加拉國議會大廈；同時佢仲有2000座莫臥爾時期同英國時期嘅建築。呢個城市同兩個諾貝爾獎得主有關。達卡每年嘅孟加拉新年遊行、賈姆達尼紗麗同人力車藝術都被聯合國教科文組織認定為人類嘅非物質文化遺產。呢個城市喺幾種語言，尤其係孟加拉語同英語，都培養出好多作家同詩人。

## 氣候
達卡屬熱帶乾濕季氣候。

## 參考
報時

**報時**係一種時間資訊傳播嘅方式，舊時人類要知道時間，當時係幾多點，就要留意報時。

報時方式包括：
*公雞早晨雞啼
*夜晚巡邏打更
*鐘樓到時到刻就打響鐘
*和尚寺夠鐘就用支棍打個銅鐘
*電視同收音機新聞報導之前報時

而家現代社會，唔使報時，因為人人都有手錶或者手機，想校返隻錶，就開電視睇吓。夜晚打更、或者鐘樓噹噹聲報時，真係好嘈。

## 睇埋
* 倫敦大笨鐘
* Alarm clock
德里

**德里**（印地文：**दिल्ली**，烏爾都文：**دہلی**/** دلّی‎**，旁遮普文：**ਦਿੱਲੀ**），正式名**德里國家首都轄區**，係印度第二大城市，住咗1,300萬人。德里以前係印度首都，後尾搬咗去新德里。

德里係由11個古城組成，其中7個嘅遺址已經先後被發現。
## 行政

德里聯邦直轄區（National Capital Territory of Delhi）係聯邦直轄區，由十一個區（district）、三十三個地區（tehsil）、五十九個鎮（census town）同三百條村（villages）組成。呢啲區域屬於三個法令指定嘅行政自治體（statutory towns）。呢三個自治體就係德里市政公司（Municipal Corporation of Delhi，MCD）、新德里市政委員會（New Delhi Municipal Committee，NDMC）同德里兵營委員會（Delhi Cantonment Board，DCB）。

德里市政公司（MCD）管轄德里最大嘅面積。印度首都嘅功能就喺新德里市政委員會（NDMC）嘅管轄區內，而NDMC嘅主席係由印度政府同德里邦首席部長（Chief Minister of Delhi）商量後委任嘅。

德里郊區主要有四個衞星城市，佢哋喺德里首都圈外圍。呢四個城市分別係哈里亞納邦嘅古爾岡（Gurgaon）同法里達巴德（Faridabad），同埋北方邦嘅諾伊達（Noida）同加濟阿巴德（Ghaziabad）。

### 行政區
;德里十一區
* 中央德里區
* 東德里區
* 西德里區
* 南德里區
* 北德里區
* 新德里區
* 西南德里區
* 東南德里區
* 東北德里區
* 西北德里區
* 沙赫達拉區

## 政治

副總督（Lieutenant Governor）同首席部長（Chief Minister）係德里首都直轄區政府嘅首腦。副總督嘅權力只限於委任德里政府嘅官員、委任首席部長，同埋否決德里立法議會通過嘅法案等。實際上，首席部長先係直轄區嘅最高領導。

立法議會有七十個議席，全部由直轄區嘅選區直接選出。立法議會喺1956年一度被廢除，之後到1993年再次設立之前，德里一直係由聯邦直接管治。

喺1993年由馬丹·拉爾·庫拉納率領嘅印度人民黨（BJP）上台之前，印度國大黨（INC）一直掌管德里嘅政權。1998年，印度國大黨喺希拉·迪克希特嘅領導下重新執政，之後連續三屆當選。2013年，由阿爾溫德·凱傑里瓦爾領導嘅庶民黨（AAP）喺印度國大黨嘅支持下組成政府，但係四十九日之後就解散咗。之後，德里一直到2015年2月都係由總統直接管治。2015年2月10號，庶民黨喺德里議會七十個議席中贏得六十七席，重新執政。2020年2月8號，庶民黨喺德里議會中贏得六十二席，開始咗佢哋嘅第三屆執政。

## 氣候
德里屬副熱帶濕潤氣候。

## 參考
世界末日鐘

**世界末日鐘**，又叫**末日時鐘**、**末日鐘**（****）係一個虛構嘅鐘，由芝加哥大學嘅《》（）雜誌響1947年設立，標示出世界受核武器威脅嘅程度，個鐘沓正午夜12點象徵核戰爆發。雜誌社因應世界局勢將分針校近或者校遠子夜，以此提醒各界正視問題。最近一次調整係喺2026年1月27號，距離子夜剩返85秒。 

## 时刻調整

時鐘設立嘅時候正值冷戰，嗰陣距離子夜重有7分鐘，之後根據世界局勢同爆發核戰嘅可能性而變動，幅度由《原子科學家公報》雜誌委員會決定。但係時鐘有時未能夠及時反映實際情況，例如1962年古巴導彈危機嗰陣就快爆發核戰，當時嘅委員會冇校正時鐘。

2007年1月13號，該雜誌宣佈將會響2007年1月17日校正時鐘，以反映全球核威脅增加嘅情况。委員會將氣候轉變嘅因素一併考虑，因為佢哋相信氣候轉變會助長核能嘅應用。其中一個推測係氣候轉變導致食水短缺，從而引發戰爭，間接增加使用核武嘅機會。

## 攷

## 睇埋

* The Doomsday Clock
* Timeline of the Doomsday Clock
* Bulletin of the Atomic Scientists
* Doomsday clock is ticking towards midnight, say scientists
西樓角

**西樓角**（），原本叫**樹頭角**（），係香港一笪地方，響荃灣市區西北。舊時係村同樓，今日主要係荃灣港鐵西樓角車廠。

家下西樓角條村經已搬到荃灣市區東北。

## 地理
原本樹頭角條村，響兩條涌匯合之地，東南有大瀝河，約莫今日搬咗嘅木棉下村。樹頭角東南有三棟屋，西南近海有木棉下，西面過木棉下有白田壩，東北沿大瀝河上山有老圍，即係石圍角老圍。

今日西樓角指西樓角路兩邊，同埋荃灣地鐵車廠，青山公路以北一帶。而原西樓角村，因荃灣新市鎮發，向西搬到去大瀝河西岸。

## 歷史
1955年5月10號夜晚，西樓角河背坑山洪暴發。夜晚七點到十一點一輪，首先沖走八間木屋，另有廿二間沖冧。影響七十七戶，二百五十一人。

1978年5月12號，香港政府宣佈收返西樓角七棟樓，起地下鐵路車廠。商戶同業主，因為唔滿意賠償，拒絕搬走。事件一直僵持到1979年，業主企圖拆西樓角新路鐵閘，釀成警民流血衝突。

## 公園
*西樓角花園

## 交通
*
*西樓角路

## 註
包圍

**包圍**，又叫做**圍**，係動詞，而**俾人圍**就係被動詞。

包圍，或者圍人，係江湖用字，又係軍事戰略，打架人多蝦人小就係用圍人，唔使出手，對方已經知輸；又或者先圍，後粗口問候叫陣，用激將法引對方出手，即有理由圍攻，拳打腳踢。

喺戰場軍隊俾對手敵軍圍，好危險。因為補給線斷，四面楚歌，又冇路撤退，只有投降或者死路一條，又或者拖延時間等救兵到。

## 包圍戰例子
* 長春圍困戰
* 木馬屠城記

## 睇埋
* 圍棋
大瀝河

**大瀝河**（）係荃灣一條河，由大帽山起，向南流入藍巴勒海峽。中間經過石圍角老圍，再下流到西樓角一帶。而家下荃灣新市鎮部份，變咗大河道底暗渠。
十三經

**十三經**係十三部先秦經典統稱，以儒家為中心。由漢《五經》開始，到南宋時集合叫《十三經》。《十三經》分別係《詩經》（《詩》）、《尚書》（《書》）、《周禮》、《儀禮》、《禮記》（呢三部歸《禮》）、《周易》（《易》）、《左傳》、《公羊傳》、《穀梁傳》（呢三部係歸《春秋》）、《論語》、《爾雅》、 《孝經》、《孟子》。研究十三經，就叫經學，經學又分做今文經學同古文經學兩派。

## 史
漢劉徹做皇帝時，罷黜百家，獨尊儒術。整理先秦儒家經典，以《詩》、《書》、《禮》、《易》、《春秋》為《五經》，立於學官。

唐時，《春秋》三傳升為經，即《左傳》、 《公羊傳》、《榖梁傳》；《禮經》分為《三禮》，即《周禮》、《儀禮》、《禮記》。呢六部書再加上《易》、《書》、《詩》，並稱為《九經》，亦立於學官，用於開科取士。晚唐，唐文宗開成年間，在國子學刻石，內容除咗《九經》之外，重加咗《論語》、《爾雅》 、《孝經》，是為《十二經》。

五代十國時後蜀國主孟昶刻《十一經》，收《孟子》，而踢走《孝經》同《爾雅》。

### 十三經
南宋時，《孟子》正式畀當時人視為經，同《論語》、《爾雅》、《孝經》一起，加上原本《九經》，集合為《十三經》。但要到明代李元陽刻十三經注疏，十三經個名先叫定落來。

大清乾隆時期，刻石《十三經》經文，1815年學者阮元刻《十三經注疏》，從此，《十三經》在儒學典籍中個地位，更加鞏固。《四庫全書總目》之中，有關著錄經部書籍，達一千七百餘部，約兩萬卷。

## 睇埋
* 阮元《皇清經解》
* 王先謙《皇清經解續編》
* 五經
* 六經
*中國歷代書籍並稱

## 出面網頁
*彭林，《十三經注疏》與中國古代學術研究
英華女學校

**英華女學校**（**Ying Wa Girls' School**）係中華基督教會香港區會搞嘅女子中學，1900年創立，由香港政府津貼。全校學生大約有千幾人，係香港傳統名校。

## 交通
*港鐵上環站或西營盤站B1出口轉小巴、C出口步行15分鐘。
*巴士：12M、23、23B、40
*小巴：3、28、45A、45S、56

## 舊生
*周馬佩堅：英華女校首位華人（第6任1972-2001）校長，1972年開始以頭五屆校長嘅姓創社制，民主化校政，辦水陸運會及水運會。1980年6月30號獲委任太平紳士。
*張婉婷：香港電影導演
*鍾端玲：材料科學家; 院士 (美國文理學院); 紐約州立大學傑出教授
*蔡素玉：香港區議員
*曾潔雯：香港心理學家，香港大學社會工作及社會行政學系副教授
*麥玲玲：香港堪輿學家
*朱楊珀瑜：前平等機會委員會主席
*梁黃文璿：香港女青年會主席
*蘇周艷屏：香港立法局前議員
*汪明欣：2008年香港十大傑出青年，香港首位失明作家
*鄧慧詩：香港電台廣播節目主持，曾經喺香港、新城電台同埋華納唱片工作，現職公關公司老闆
*陳巧娜：業餘迷你模特兒，零九年暑假瘋魔全港電車男
*黎淑芬：香港商業電台節目主持兼節目監製
*鍾佩停：香港菜單翻譯員，因牛柏葉而一舉成名
*周超然：香港狗隻訓練員
*黃文定：同周超然於二零零五年嘗試創辦香港呀賢狗隻訓練學校
*廖羽翹：香港藝人
*蘇恩佩：（已故）突破機構創辦人
*陶黃彥斌（Lilian To）：加拿大港人，（已故）移民服務機構中僑互助會創辦人兼前行政總監
*傅名婧（Afu）：網絡紅人、保險經紀

## 睇埋
*英華書院

## 拎

*英華女學校官方網頁
*英華女學校 - 香港教育城

類:中華基督教會中學
名校

**名校**，出名嘅學校，大眾心儀嘅學校。學校名唔名，都係出於約定俗成，並無乜野特定準則。有啲人會同學校排名，無有唔同準則。

學校亦可以再細分，大學、中學、小學，甚至幼稚園，都可以有名校。幼稚園睇係咪升到好小學。小學睇，係咪升到好中學。中學睇，係咪升到好大學。大學畢業生，係社會有乜成就，大學學者，又有乜成就。都會成為名校因素。故此，人中意名校原因，不外乎更易名成利就，讀書有好成積，研究更有成果，出來做事更上一層樓。

大學學者如果得到重要獎項，如諾貝爾獎，咁亦會升價十倍。

啲人評審又可以揀啲準則，例如：
*政府或當局發牌照認可
*學校唔使賣廣告，都有唔少知名度
*學校有好長嘅歷史
*某校舊生嚮社會地位或貢獻顯赫
*大學喺研究成就多
*畢業生有大公司搶人
*公開考試成績優異

有啲公司中意做依類排名，如英國泰晤士報，當中有大學聲譽排名。

名校一般各處各有。中學、小學、幼稚園名校，絕多數地方出名。大學名校就有地方出名，亦有世界出名。世界出名如牛津大學，劍橋大學，哈佛大學，麻省理工等等。

英文叫**famous school**。大學就叫**famous university**、**famous college**。

## 各地
### 香港
* 香港中學名校，多數出於香港戰前就有嘅教會學校、政府學校，叫**傳統名校**。之不過，戰後都有好多優秀學校，學生喺公開試成積名列前矛，自然就成為名校之列。

## 註
圖瓦盧

**圖瓦盧**（）係位於南太平洋嘅島國，亦係世界人口第二少嘅國（僅次於梵蒂岡）。由於地勢極低，溫室效應造成嘅海平面上升對圖瓦盧造成非常嚴重威脅。

## 歷史
圖瓦盧群島響公元前1世紀就有人喺度住。1568年被西班牙嘅探險家發現，但除咗奴隸販賣者同迷捕鯨者偶然登陸，歐洲人並無響島上殖民嘅計劃。1892年連同吉爾柏特群島成為咗英國嘅保護地**吉爾柏特及埃里斯群島**（Gilbert and Ellice Islands）。1915年成為英國嘅殖民地。

1974年，由於種族紛爭，屬於波利尼西亞人嘅埃里斯群島居民要求投票，同密克羅尼西亞人為主嘅吉爾柏特群島（Gilbert Islands）分開。之後，吉爾柏特群島宣告獨立，並將國號以本國語言改叫基里巴斯；埃里斯群島喺1975年改叫圖瓦盧群島，1978年英國畀佢獨立。

## 出面網頁

* 
* 
* 
* 
* 
*
東京迪士尼樂園

**東京迪士尼樂園**（；）喺日本千葉縣浦安市，就近東京。佢喺東京迪士尼度假區裏面，兩個主題樂園之一。樂園響1983年4月15號開幕，係美國以外，第一個迪士尼樂園。樂園分做七個主題園區，風格各有不同，分別係世界市集、探險樂園、西部樂園、明日樂園、卡通城、動物天地同埋夢幻樂園。東京迪士尼曾經係全世界遊客最多嘅主題樂園。 

佢雖然以東京命名，但實際響隔籬嘅千葉縣。東京迪士尼樂園並唔屬於Walt Disney，係由東京政府自己起。

## 開放時間
東京迪士尼樂園營業時間唔固定，會跟季節同禮拜幾而唔同，去之前都要睇官方網站行事曆。之不過，大部分時間，都係朝早九點開，若果撞啱假期或者旺季，會開早啲到八點半，甚至八點開。而閂門時間，九成九都都響夜晚十點，但特殊節日，好似西曆大除夕同平安夜咁，就會延長。 

園區休息日都係唔定，要睇官方網站。

## 門票
東京迪士尼有好多種飛，若果單去一個樂園，通常買一日票，單日票券只限玩一個樂園。若果重要去海洋迪士尼，多數買兩日或多日飛（護照）比較化算。另外，樂園亦有星光票，比一般票券平約莫1100日圓，但一定要響下晝三點後先可以入場，若果要玩晒成個樂園，時間好緊迫。重有隻假日唔玩得嘅夜間票券，要俟晚6點後入場，同埋冬季夜間護照，要俟晚五點後入場，有特定日子先用得。東京迪士尼，四歲以下係免費嘅。

## 出面網頁
* 東京迪士尼樂園
寵物小精靈超世代

**寵物小精靈超世代**（日文：）係寵物小精靈動畫之一，一共有191集。

## 角色
* 小智
* 小剛
* 小遙
* 小勝

## 主題曲
### 片頭曲
# 〈〉～ADVANCED ADVENTURE～（第1話～第69話）
#: 歌・作詞：GARDEN、作曲・編曲：田中宏和　
# 〈〉（第70話～第104話）
#: 歌：松本梨香、作詞：許瑛子、作曲・編曲：田中宏和
# 〈〉～POKEMON SYMPHONIC MEDLEY～（第105話～第134話）
#: 演奏：神奇寶貝交響樂團、作曲：田中宏和、三留一純、编曲：三留一純
# 〈〉（第135話～第164話）
#: 歌：高屋亞希那、作詞・作曲：Rie、編曲：高梨康治
# 〈〉〈衝刺！〉（第165話～第191話）
#: 歌：松本梨香、作詞：戸田昭吾、作曲・編曲：田中宏和

### 片尾曲
# 〈〉（第1話～第18話・第45話～第51話）
#: 歌：、作詞：、作曲：三留一純、編曲：恩田直幸
# 〈〉（第19話～第44話）
#: 歌：喵喵（犬山犬子）&合唱團、作詞：戶田昭吾、作曲・編曲：田中宏和
# 〈〉〈微笑〉（第52話～第82話・第92話～第98話）
#: 歌・作詞・作曲：江崎とし子、編曲：恩田直幸
# 〈〉（第83話～第91話）
#: 歌：田村直美與合唱團、作詞：、作曲・編曲：田中宏和
# 〈GLORY DAY ～～〉〈GLORY DAY ～燦爛的那一天～〉（第99話～第134話・第149話～第171話）
#: 歌・作曲・編曲：GARDEN、作詞：GARDEN&
# 〈〉（第135話～第148話）
#: 歌：金澤明子、作詞：戶田昭吾、作曲・編曲：田中宏和
# 〈〉（第172話～第191話）
#: 歌：（KAORI）、作詞：吉川兆二、作曲・編曲：西岡和也
充氣袋

**充氣袋**就係可以充氣嘅物料，吹脹咗之後成為唔同嘅形狀，起到楔位、保護、定形嘅作用。

## 主要種類
# 集裝箱填充氣袋 Dunnage Bag：用喺貨櫃，填滿空位，啲貨唔會傾瀉或跌出嚟。
# 箱包填充氣袋 Easyfilling：支撐箱包定型，填滿紙箱嘅空間。
# 充氣包裝袋 Airbag Packaging：利用成排嘅氣柱，包實件貨，有保護作用。
# 益邦充氣墊 Airpad：成條連續嘅充氣袋，可以分開嚟使用。

## 參考
*幾款充氣袋
寵物小精靈 (1997年至2002年動畫)

**寵物小精靈**（日文：）係寵物小精靈動畫之一，一共有276集。

## 角色
* 小智
* 小剛
* 小霞
*大木博士

## 主題曲
### 片頭曲
# 〈〉（第1話 - 第81話）
#: 歌：松本梨香、作詞：戶田昭吾、作曲：田中宏和、編曲：、合聲編曲：藤澤秀樹（）
# 〈〉（第82話 - 第116話）
#: 歌：松本梨香、作詞：戶田昭吾、作曲：田中宏和
# 〈OK！〉（第117話 - 第191話）
#: 歌：松本梨香、作詞：戶田昭吾、作曲・編曲：田中宏和
# 〈〉（第192話 - 第239話）
#: 歌：Whiteberry、作詞：戶田昭吾、作曲：田中宏和、編曲：坂井紀雄
# 〈Ready Go！〉（第240話 - 第275話）
#: 歌：田村直美、作詞：田村直美・川村久仁美、作曲・編曲：田中宏和

### 片尾曲
# 〈〉（第1話 - 第27話）
#: 歌：大木博士（石塚運昇）、作詞：戶田昭吾、作曲：田中宏和、編曲：
# 〈〉（第28話 - 第37話・第65話 - 第68話）
#: 歌：喵喵（犬山犬子）、作詞：戶田昭吾、作曲：田中宏和
# 〈〉（第38話 - 第53話）
#: 歌：小林幸子&井端珠里、演奏：神奇寶貝交響樂團、作詞：戶田昭吾、作曲：田中宏和、編曲：中村暢之
# 〈〉（第54話 - 第64話・第104話）
#: 歌：小林幸子、作詞：戶田昭吾、作曲：田中宏和、編曲：
# 〈〉（第69話 - 第103話）
#: 歌：松本梨香、作詞：戶田昭吾、作曲：田中宏和
# 〈〉（第105話 - 第116話）
#: 歌：小霞（飯塚雅弓）・乘龍（愛河-{里}-花子）、作詞：川村久仁美、作曲・編曲：田中宏和
# 〈〉（第117話 - 第142話）
#: 歌：喵喵（犬山犬子）、客串：武藏（林原惠）與小次郎（三木真一郎）、作詞：戶田昭吾、作曲・編曲：田中宏和
# 〈〉（第143話 - 第151話・第163話 - 第172話）
#: 歌：愛河里花子、作詞：戶田昭吾、作曲・編曲：田中宏和
# 〈〉（第152話 - 第156話）
#: 歌：愛河里花子、作詞：戶田昭吾、作曲・編曲：田中宏和
# 〈〉（第157話 - 第162話）
#: 歌：小剛（上田祐司）、作詞：戶田昭吾、作曲・編曲：田中宏和
# 〈〉（第173話 - 第191話）
#: 歌：岩崎宏美、作詞：川村久仁美、作曲・編曲：田中宏和
# 〈〉（第192話 - 第239話）
#: 歌：火箭隊（武藏（林原惠）、小次郎（三木真一郎）、喵喵（犬山犬子））、作詞：戶田昭吾、作曲・編曲：田中宏和
# 〈〉（第240話 - 第275話）
#: 歌：可名、作詞：戶田昭吾、作曲・編曲：田中宏和
陸行鳥賽車

**陸行鳥賽車**（）係一隻用PlayStation玩嘅遊戲，1999年喺日本開賣。

## 參考


## 連出去
*陸行鳥賽車影片
*陸行鳥賽車線上遊戲
寵物小精靈一覽

寵物小精靈嘅小精靈一覽。直到第九世代，一共有種被發現嘅小精靈。

## 寵物小精靈一覽
羅海星

**羅海星**（**Lo Hoi-sing**；），原名**羅海鮮**，係香港生意人。佢係香港民主運動支持者，最出名係搞黃雀行動，協助營救中國六四事件異見人士出海外，行動失敗被補而坐監。佢係香港《新晚報》前總編輯羅孚嘅仔。

## 屋企
羅海星老頭（頭讀豆）係羅孚，係中國共產黨人士。一九四八年來香港《大公報》做事。

第二年，一九四九年，羅海星響香港出世。羅孚睇過香港仔海景，印像深刻，就以海鮮為名，同個仔改名叫羅海鮮，等人一聽個名就知香港仔。不過又見個仔成日畀同學笑，所以改名羅海星。

一九六五年，羅海星培僑中學畢業，返中國大陸讀書，響廣州外語學院升學，主修英文。一九六六年，文化大革命爆發，佢參加共青團同紅衛兵。但係咁，佢對中國共產黨有質疑。

## 事業
一九七零年，佢響外語學院畢業，分配到廣東省陶瓷進出口公司做嘢。一九七九年，佢同兒童文學作家周蜜蜜結婚。同年可以返香港同家人團聚，響香港有中共背景嘅《經濟導報》任職。

一九八二年，老頭羅孚係當時《新晚報》總編輯，中國當局指羅孚係間諜，誘佢去北京，畀中共軟禁十年。羅海星就轉工做新鴻基證券駐廣州代表。一九八六年，佢出任香港貿易發展局駐北京首席代表。

一九八九年初，佢辭職轉營中港生意。

## 黃雀行動
一九八九年六四運動後期，佢用自己大陸人脈，協助香港黃雀行動。佢首先協助馬波，《法制日報》記者，六四凌晨，佢目擊清場。馬波臨行前同羅海星講，重有兩人等救。蛇頭話畀佢知，呢兩人係陳子明同王軍濤。原來蛇頭係二五仔，出賣羅海星等人。同年十月十四號，羅海星響廣州酒店收風知道行動失敗。佢搏一響羅湖過關，回鄉證過唔到電腦被捕。呢次重有差唔多七十內地人被捕，包括陳子明。另外重有兩香港人，係「江湖人物」助手，負責用大飛接載，都畀人捉埋。而王軍濤走甩，用其他方法去美國。

羅海星被控窩藏反革命罪犯，判坐監五年。呢個係李鵬辦公室下令判佢五年，以當時情況，無判十年就算好。

一九九一年，當時英國首相馬卓安到中國，傾香港新機場個玫瑰園計劃。馬卓安要求放羅海星，同中方傾掂數。羅海星響馬卓安走咗無耐就放人。羅海星坐直通車返香港，副政治顧問柏聖文來到紅磡，送上首相賀咭。年底，佢去英國探親。英國當局見到佢入境紀錄，請佢去唐寧街首相府。傾完一輪，佢同馬卓安合照。因為呢張相，中共政府好嬲，收返佢回鄉證十幾年，直至二零零五年佢患血癌，經多方穿針引綫先至拎得返，入大陸醫病。

## 晚年
羅海星二零零五年患血癌，佢細佬捐過骨髓畀阿哥，做骨髓移植，但病情都係反覆，免疫力好弱。二零零九年十月中，佢染到豬流感，好過，但十一月尾又肺炎，入瑪麗醫院，重入埋深切治療部。佢之後一度好返啲，以為可以出院。之不過，第二年，二零一零年一月十一號星期一，天氣突然凍返，肺炎惡化，醫生話佢肺部組織嚴重受損。到十三號晚，佢半昏迷，到十四號凌晨不治。終年實齡六十一歲。。佢二月三號響世界殯儀館設靈，二月四號舉殯火化。

## 註

類:香港泛民主派人士
類:桂林人
黃雀行動

**黃雀行動**（Operation Yellowbird）係個營救行動，協助1989年六四事件中畀中共通緝嘅異見人士，逃離中國大陸。行動總指揮係香港商人陳達鉦，另外重要人物重有羅海星等。

## 名
營救行動最初無名，到1991年，岑建勳接受英國廣播公司訪問，提到中國成語「螳螂捕蟬，黃雀在後」，先至叫做「黃雀行動」。

## 過程
行動響1989年6月下旬開始，到1997年香港主權移交之前結束，期間有300幾人，透過黃雀行動，逃離中國大陸。

1989年6月13號，中共政府公佈，通緝以北高聯為首嘅21名民運領袖。同時，香港開始為營救呢班人，策劃行動。吾爾開希、柴玲、封從德、陳一咨、蘇曉康等由翌月起，陸續逃離中國大陸，行動由沿海城市經香港，去到海外。

1989年10月，其中兩名成員，黎沛成同李龍慶，響湛江救王軍濤同陳子明，畀中共人員逮捕同判刑，其後響陳達鉦營救下獲釋，而陳達鉦後尾亦淡出黃雀行動。

透過黃雀行動登陸香港嘅大陸人，除咗民運人士外，亦有解放軍同公安，其中一啲軍人更身懷武器抵港。

## 註

## 睇埋
* 六四事件
* 支聯會
* 岑建勳

## 出面網站
* 怒海孤舟——黃雀行動與我，蘋果日報2009年5月28日
* 專訪黃雀行動總指揮陳達鉦：凡有條件的中國人都會做，多維新聞網2007年6月1日
* 黄雀行動港商憶當年誤中警方圈套，美國之音2007年6月7日
新法蘭西粵語拼音方案

**新法蘭西粵語拼音方案**（法文：**Système Nouvelle-France de la Latinisation de la Langue Cantonaise**，，該方案拼音：**Sän<sup>꜒</sup> Fat<sup>꜔</sup>-lan<sup>꜖</sup>-säi<sup>꜒</sup> Yüt<sup>꜕</sup>-yü<sup>꜖꜔</sup> pëng<sup>꜔</sup>-yäm<sup>꜒</sup> fong<sup>꜒</sup>-ngon<sup>꜔</sup>**），法文簡稱 **NF**，係由加拿大西門菲沙大學嘅一個廣東學生創制出嚟嘅粵語拼音方案。佢嘅最初目的在於整套同寬式國際音標對應、能夠轉寫到粵語唔同方言、並且重可以用於正音同埋對外粵語教學嘅拼音方案。因此呢個方案幾乎唔用喺唔同語言入面有不同發音嘅字母（如 j）。但係呢套方案推出嘅時間比其他方案遲好多，而且喺最初設計出嚟嘅時候未有考慮電腦中文資訊處理方面嘅問題，所以至今應用唔算廣泛。

## 簡史
新法蘭西粵語拼音方案最早喺2009年喺粵語協會論壇上面發表。後來經過多次修正，逐漸形成咗今日嘅版本。

## 字母表
新法蘭西粵語拼音嘅字母包括18個拉丁字母再加埋法文字符œ。

早期嘅版本曾經用過北歐字符ø，但係最新嘅版本已經改用œ̈（即係œ上面加兩點）。

### 聲母
共20個，學似下表咁樣：

喺舊版嘅新法蘭西粵語拼音入面重有：

呢幾個音同dz、ts、s呢幾個音喺現代廣州－香港粵語入面已經冇分別或者唔會再導致意思上嘅差異，所以都好少用。

### 韻母
#### 韻腹
共11個，學似下表咁樣：

* 大部分語言學家認為音素[e]係[ɪ]。

#### 韻尾
共10個： 

註：韻尾|-ü|通常祇用喺圓唇元音後面。

早期嘅版本用過抑揚符**â**來區分唔同韻腹，後來喺改用調值標記聲調之後曾經一度改用下加一點（**ạ**），最後改用分音符（**ä**）。

### 鼻音獨立韻
共兩個：

### 非正式擴充
喺最近發表嗰幾份轉寫試驗入面，新法蘭西粵語拼音多咗幾個非正式嘅擴充字母：

其中有啲擴充字母已經被人升咗格做正式字母。

### 電腦應變方案
由於新法蘭西粵語拼音方案使用咗好多ASCII當中冇嘅字符（好似世界語咁），一般用ASCII嘅Windows電腦好難正確顯示同埋打出（但係用Unicode嘅Macintosh電腦就無呢個問題），因此俾人批評。有見及此，作者曾經推出一套專為中文資訊處理而應變嘅拼音方案。應變版拼音方案用兩個甚至三個字母來表示原先用特殊字符表示嘅音素，但係最終呢個應變方案都係冇被人開發成輸入法。

## 聲調
新法蘭西粵語拼音方案早期跟隨粵拼用阿拉伯數字1到6標記聲調，同時亦兼容九聲標調。後來為咗準確表示粵語入面唔同方言嘅聲調，改為直接用調值標音。

嚴格來講，聲調標記應該出現喺韻母嘅上面。但係由於目前重未有任何電腦軟件可以打出呢套方案嘅聲調標記，所以聲調標記會出現喺音節嘅右上方。

## 拼寫舉例

### 懷集（懷城縣）話

### 陽江話

### 南寧白話

## 參考
西門菲沙大學

**西門菲沙大學**，又寫做**西門菲莎大學**（），係加拿大卑詩省本拿比市嘅一間公立大學。目前佢一共設立咗八個學系（Faculty）：社會科學系（全稱藝術同社會科學系），商業管理系，科學系，保健科學系，環境學系，通訊系（全稱通訊、藝術同技術系）、應用科學系同埋教育系。

## 系、部門、學院
現有嘅學院、系、部門包括：

* 應用科學系
* 通訊系
** 電腦科學部
** 工程科學院
** 生物醫療物理學及人體運動學院
** 資源及環境管理學院
** 互動藝術及科技學院（請參閱“素里市分校”）
* 文科及社會科學系 
** 考古學部『』
** 當代藝術學院
** 犯罪學學院
** 經濟學部
** 英文部
** 法文部
** 地理部 
** 歷史部
** 人文學部
** 語言學部
** 哲學部
** 政治學部
** 心理學部
** 社會學及人類學部
** 婦女研究部
* 商業管理系
* 教育系
* 保健科學系
* 科學系
** 生物部
** 化學部
** 地球科學部
** 數學部
** 分子生物及生物化學部
** 物理部
** 統計及精算學部

## 歷任校監及校長
### 校監
* 舒霖博士（Dr. Gordon M. Shrum，1964年1月1日—1968年5月31日）
* 奇普博士（Dr. Kenneth P. Caple，1968年6月1日—1975年5月31日）
* 戴望積博士（Dr. Jack Diamond，1975年6月1日—1978年5月31日）
* 高地保博士（Dr. Paul T. Côté，1978年6月1日—1984年6月15日）
* 咸美頓博士（Dr. William M. Hamilton，1984年6月15日—1987年5月31日）
* 李芭娜女士（Ms. Barbara J. Rae，1987年6月5日—1993年6月4日）
* 錫加博士（Dr. Joseph Segal，1993年6月5日—1999年6月4日）
* 黃光遠博士（Dr. Milton K. Wong，1999年6月5日—2005年5月31日）
* 雷震瀛博士（Dr. Brandt Louie，2005年6月1日—）

### 校長
* 麥塔格－高雲博士（Dr. Patrick McTaggart-Cowan，1964年1月1日—1968年5月31日）
* 艾禮莊博士（Dr. John F. Ellis，臨時署任，1968年6月1日—1968年6月5日）
* 麥費臣教授（Prof. Archie MacPherson，1968年6月5日—1968年7月29日）
* 史特蘭博士（Dr. Kenneth Strand，署任，1968年8月1日—1969年7月31日）
* 史華達博士（Dr. Lalit Srivastava，署任，1969年8月1日—1969年9月8日）
* 史特蘭博士（Dr. Kenneth Strand，1969年9月8日—1974年8月31日）
* 保蓮焦維博士（Dr. Pauline Jewett，1974年9月1日—1978年10月9日，放假：1978年10月9日—1978年12月31日）
* 丹尼碧雪博士（Dr. Daniel R. Birch，署任，1978年10月19日—1978年12月31日）
* 碧達臣博士（Dr. K. George Pedersen，1979年1月1日—1983年3月31日）
* 伊雲霓博士（Dr. J.W. George Ivany，署任，1983年4月1日—1983年8月31日）
* 威廉西維博士（Dr. William G. Saywell，1983年9月1日—1993年3月1日）
* 白羅拔博士（Dr. Robert C. Brown，署任，1993年3月1日—1993年8月1日）
* 史塔莊博士（Dr. John O. Stubbs，1993年8月1日—1998年1月31日，放假：1997年6月9日—1998年1月1日）
* 大衛加根博士（Dr. David P. Gagan，署任，1997年6月9日—1997年9月14日）
* 白禮積博士（Dr. Jack P. Blaney，臨時，1997年9月15日—1998年1月31日）
* 白禮積博士（Dr. Jack P. Blaney，1998年2月1日—2000年11月30日）
* 史提芬遜博士（Dr. Michael Stevenson，2000年12月1日—）http://www2.sfu.ca/pres/past_presidents.html

## 出面網頁

*
成語疊字

**成語字**，漢字成語一種分法，亦為修辭一種，講佢運用文學上疊字來修辭，以成語方式固定成習慣。至於點之為習慣，呢個界綫並唔係咁清楚，又或者睇有無收入詞典裏便。有啲就認為要有教育意味同文化承傳先計，有啲就認為俗語都計。

倒轉來講，成語疊字，即疊字一種運用形態。成語本身祇不過習用，唔少另有意思。佢本身並無限字數，一般認為成語四字，有時更多。有時三字都可以話成語，廣東話習用疊字多數三字，例如黃金金，白雪雪咁。而古代詩句好似唧唧復唧唧，行行重行行，亦無話唔可以做成語。之不過，呢度就講四字疊字成語為主。

佢有三種形式，一種含頭尾兩組疊字，另一種疊頭兩字，最後一種疊尾兩字。

佢哋化成成語之前，原文已有疊字。另外一啲，不過二字詞疊起。另有啲就音韻上疊起，講起來有聲。

疊字用起來有節奏有韻律，文句更之生動，情感更之強烈。而成語就可以即刻拎來用，唔使自創。

## 頭尾兩組疊字
呢類疊字好似原本二字詞。構成上有相反字，有近義字。亦可以佢作用來分。

### 相反字
相反字加強對比，又或者用兩頭以示一切。

大大小小、老老少少、男男女女、起起伏伏、卿卿我我、花花綠綠、花花草草、進進出出、吞吞吐吐、多多少少、高高低低、形形色色、真真假假、遠遠近近、凹凹凸凸、肥肥瘦瘦、高高矮矮

### 近義字
規規矩矩、乾乾淨淨、整整齊齊、齊齊整整、平平安安、懶懶散散、恩恩愛愛、生生世世、辛辛苦苦、妥妥貼貼、輕輕鬆鬆、安安靜靜、舒舒服服、生生息息、家家户户、密密麻麻、清清白白、清清涼涼、清清淡淡、清清靜靜、平平靜靜、快快樂樂、風風雨雨、重重疊疊、鶯鶯燕燕、從從容容、甜甜蜜蜜、莽莽撞撞、戰戰兢兢、兢兢業業、子子孫孫、婆婆媽媽、歡歡喜喜、開開心心、匆匆忙忙、安安穩穩、漂漂亮亮、扭扭捏捏、指指點點、原原本本、踉踉蹌蹌、跌跌撞撞、瘋瘋癲癲、急急忙忙、鬱鬱蔥蔥、點點滴滴、尋尋覓覓、冷冷清清、悽悽慘慘、慘慘戚戚、乖乖巧巧、追追趕趕、敲敲打打、星星點點、郁郁青青、遙遙遠遠、孤孤單單、迷迷糊糊、情情愛愛、輕輕柔柔、鬼鬼祟祟、慌慌張張、穩穩當當、汲汲營營、營營役役、明明白白、蓊蓊鬱鬱、口口聲聲、結結巴巴、唯唯諾諾、官官相相、浩浩蕩蕩、朦朦朧朧、洋洋灑灑、堂堂正正、渾渾噩噩、孜孜矻矻、期期艾艾

### 純粹二字詞疊起
高高興興、自自然然、如如實實、老老實實、切切實實、悠悠然然、偷偷摸摸、紛紛擾擾、庸庸碌碌、清清楚楚、離離蔚蔚、實實在在、徹徹底底

### 數字
千千萬萬、三三兩兩、雙雙對對

### 以示聲音
好似聽到聲咁。吱吱喳喳、嘻嘻哈哈、吵吵鬧鬧、轟轟烈烈、熱熱鬧鬧、哭哭啼啼、沸沸揚揚、哭哭鬧鬧、熙熙攘攘、呯呯嘭嘭

### 以示時間
疊字營造時間。日日夜夜、朝朝暮暮就係。

### 加強情感
疊字起來情感就加強。平平靜靜、快快樂樂、悽悽慘慘。

### 文學出處
李清照所寫詞聲聲慢秋情有一堆疊字畀後人引用，化成成語。好似尋尋覓覓、冷冷清清、悽悽慘慘、慘慘戚戚、點點滴滴，咁成日畀人引用。佢本身疊字就營造李清照跟大宋南渡，死咗老公嗰種淒涼法。

戰國時宋玉寫高唐賦，朝朝暮暮呢個就畀人成日用，朝暮本來祇不過描寫時間，疊起來表示經常，但因為高唐背後有男女之情，含有親密無間之意。大宋秦觀鵲橋仙纖雲弄巧，朝朝暮暮重用呢對疊字以示愛情，時間短暫。

廣東話話人瞓到濛濛鬆鬆，睇唔清楚。大清濟南俗詞人華廣生，佢本白雪遺音收集到一首叫細細雨兒，裏面就用過。

## 頭疊字
沾沾自喜　泛泛之交　亭亭玉立　心心相印　落落大方　欣欣向榮　蒸蒸日上　惴惴不安　絮絮不休　惶惶不安　井井有條　牙牙學語　飄飄欲仙　鼎鼎大名　滔滔不絕　循循善誘　孜孜不倦　寥寥無幾　歷歷在目　念念不忘　斤斤計較　津津有味　冥冥之中　侃侃而談　依依不捨　步步為營　蠢蠢欲動　面面俱到　喋喋不休　多多益善　岌岌可危　炯炯有神　嘖嘖稱奇　嗷嗷待哺　鬱鬱寡歡　栩栩如生　比比皆是　沒沒無聞　拳拳服膺　楚楚可憐　咄咄逼人　忿忿不平　泛泛之輩　源源不絕　彬彬有禮　虎虎生風　綽綽有餘　息息相關　唸唸有詞　芸芸眾生　濟濟一堂　娓娓動聽　竊竊私語　喁喁細語　節節勝利　諄諄告誡　呱呱墜地　洋洋得意　悶悶不樂　躍躍欲試　孳孳不息　人人自危　斑斑可考　洋洋大觀　汪汪一碧　娓娓道來　呶呶不休　步步高升　姍姍來遲　遙遙相望　奄奄一息　節節高昇　遙遙領先　生生不息　喃喃自語　耿耿於懷　煢煢孑立　纖纖玉手　比比皆是　斤斤計較　聲聲入耳　事事關心 

### 文學出處
大明顧憲成，題東林書院，有聯咁寫。風聲雨聲讀書聲、聲聲入耳。家事國事天下事、事事關心。咁聲聲入耳、事事關心呢兩語，就周不時畀人引用。而東林書院，起於大宋，大明時發圍成東林黨，影響政壇，亦招致一度拆毁。

## 尾疊字
妙手空空　雪花片片　傷痕纍纍　衣冠楚楚　臨別依依　人才濟濟　人心惶惶　喜氣洋洋　飢腸轆轆　虎視眈眈　野心勃勃　自信滿滿　怒氣沖沖　白髮蒼蒼　大海茫茫

## 攷
十三經註疏

《**十三經註疏**》（疏讀梳陰去聲）係集合《十三經》嘅註同疏。

## 史
《十三經》之中各經因為年代久遠，漢同以後學者做好多註釋，通常叫注（即係註）或箋。之不過，去到唐宋，連註釋都唔係咁易明，唔單止正文要再解，連注都要解，呢啲就叫疏或者正義。南宋之前，註同疏係各自一本。南宋時，《十三經》定形，同時會將註同疏合印。

南宋紹熙年間，開始有將舊時權威《十三經》注、疏合刊本，形成一整套經書，同其註文，叫《十三經註疏》，後復有十行本。到咗明嘉靖中有閩本，據十行本重刻。之後萬曆間，有監本，據閩本重刻。明末崇禎時，有毛氏汲古閣本，據監本重刻。之不過，監本同汲古閣本，輾轉翻刻，訛謬百出。清初有武英殿本。到咗嘉慶年間，阮元主持重刻《十三經註疏》，集宋本重刊，以十行本為主，並廣校唐石經等古本，撰《校勘記》，附於諸經卷末，號為善本，係各本《十三經註疏》最好一本。

## 各卷
善本《十三經註疏》各卷：

## 註
欽定書經傳說彙纂

《**欽定書經傳說彙纂**》係清代收集各代《書經》註釋成書。係王頊齡等人奉康熙皇帝敕撰。全書廿四本，非常詳盡，極方便研究書經嘅人。

本書係清康熙六十年，即係1721年開始彙集。直至雍正八年，即係1730年，先完成。全書收咗晉起380人，關於《書經》嘅著作。

## 鋪排
本書開頭用朱熹學生蔡沈，夾離解釋字句。跟住由集說之中，加上係支持蔡沈嘅觀點段落。附錄度亦載有唔同觀點嘅文。如果編纂嘅人，認為自己觀點比前人好，就放入案。

書除咗字外，亦有地圖同插圖，擺響前面。有關孔子所評就擺尾。

## 註
春秋傳說彙纂

《**春秋傳說彙纂**》係清代皇家《春秋》版本，佢收集《左傳》、《公羊傳》同《穀梁傳》。

## 註
古坑

**古坑**（**Kwu Hang**）係香港荃灣一條涌，響大瀝河以東。

荃灣有古坑道同古坑村，就係以條涌命名。
欽定周官義疏

《**欽定周官義疏**》係大清時官方出版《周官》嘅解釋。全書有四十八本，係乾隆十三年（1748年）下令編寫。用以完成之前雍正時對經典嘅考據。

## 註

類:大清書
御製日講書經義解

《**御製日講書經義解**》係大清時一套每日講義，解釋《書經》個意思。全書十三本，係康熙年間，即1680年皇帝下令編輯。

## 註
三山拙齋林先生尚書全解

《**三山拙齋林先生尚書全解**》係宋時林之奇所撰，係本《書經》釋義嘅書。全書有四十本，有大量註解。比起蔡沈解釋《書經》重要早，亦比較好。

## 註
Q熱

**Q熱**（英文：**Q fever**），又叫**寇熱**，係一種傳染病，由伯納特立克次體引起嘅。

## 病徵
Q熱病人會有呢啲病徵：
* 發高燒
* 畏寒
* 劇烈頭痛
* 肌肉痛
* 關節痛
* 關節乏力
* 肺炎

## 種類
Q熱分急性同慢性，潛伏期都係12到39日。急性Q熱多數響兩三個禮拜內好返，慢性Q熱嘅病程就可以持續幾個月甚至超過一年，重會有併發症，譬如心內膜炎、心肌炎、心肺梗塞、腦膜炎、脊髓炎同間質腎炎，死亡率可以去到三成到六成。

## 傳播
Q熱成個世界都有，主要通過吸入有病嘅動物（譬如羊、牛、貓、狗、鼠同雀）或者蜱嘅屎染到呢隻病。掂到有病嘅動物或者飲污染咗嘅水同奶亦都可以染到呢隻病。

## 預防
* 唔好直接或者間接掂到牲畜
* 唔好留響衛生差嘅地方
* 注意個人同嘢食衛生，飲煮滾嘅水同消毒過嘅奶製品

## 治療
四環素同奎諾酮類嘅藥可以醫好Q熱。急性Q熱病患者治療療程大約要10到14日，而慢性Q熱病患者治療療程可以長到超過2年。 

## 參考
* 香港衛生署：Q熱

類:人畜共患病
嘉莉慕萊根

**嘉莉慕萊根**（**Carey Hannah Mulligan**，) 係英國電影、電視同戲劇演員。憑《少女失樂園》得多個獎同提名。

## 代表作
### 電影
***2005** 荒涼山莊 　演 Ada Clare
***2005** 傲慢與偏見　 演 Kitty Bennet
***2006** 斯塔福特疑案 　演 Violet Willett
***2007** 戰地淚痕 　演 Elsie Kipling
***2007** 諾桑覺寺　 演 Isabella Thorpe
***2007** 崎路父子情 　演 Rachel
***2009** 公眾之敵 　演 Carol Slayman
***2009** 愛，孕轉 　演 Ros
***2009** 少女失樂園 　演 Jenny
***2009** 窒愛 　演 Cassie Willis
***2010** 華爾街：金錢萬歲 　演 Winnie Gekko
***2010** 別讓我走　 演 Kathy
***2011** 性愛成癮的男人 　演 Shame
***2011** 落日車神　 演 Irene
***2013** 大亨小傳 　演 Daisy Buchanan
***2013** 醉鄉民謠　 演 Jean Berkey

類:英國女演員
楚留香

**楚留香**（俾人叫做**盜帥**、**香帥**）係古龍小說裏頭嘅角色，輕功了得，為人「足智多謀」（計仔多），專係「劫富濟貧」（偷有錢佬啲錢去幫窮人），多次破解難搞嘅陰謀。處處留情（四圍媾女）。楚留香嘅古仔改編過做電視劇、播音劇、電影。同比較多人識有鄭少秋、狄龍喺二十世紀七、八十年代嘅戲扮過楚留香。

## 電影
### [[1970年代]]
*1977年，香港邵氏公司，《楚留香》，楚原導演，倪匡編劇，狄龍飾楚留香，凌雲飾一點紅，岳華飾無花，李菁飾黑珍珠，貝蒂飾水母陰姬，苗可秀飾宮南燕，田青飾南宮靈。
*1978年，香港邵氏公司，《楚留香之二蝙蝠傳奇》，楚原編導，狄龍飾楚留香，凌雲飾一點紅，爾冬陞飾原隨雲，王萊飾枯梅大師，劉永飾原隨風，余安安飾金靈芝，岳華飾李玉函。
*1979年，台灣東海影業公司，《折劍傳奇》，歐陽俊導演，古龍編劇，田鵬飾胡鐵花/即楚留香，楊鈞鈞飾張潔潔，凌雲飾震天，楊惠珊飾艾青，龍君兒飾艾紅。
*1982年，香港邵氏公司，《楚留香之幽靈山莊》，楚原編導，狄龍飾楚留香。

### [[1980年代]]
*1980年，台灣寶龍電影公司，《楚留香傳奇》，古龍、林鷹聯合導演，劉德凱、歸亞蕾、張冲主演。取材：《借屍還魂》
*1980年，台灣新海有限公司，《俠影留香》，李朝永導演，孟飛飾楚留香、龍君兒、燕南希、王寶玉主演。本片實非楚留香系列故事改編
*1980年，台灣寶龍電影公司，《楚留香與胡鐵花》，林鷹導演，古龍編劇，劉德凱、田俊，李劍萍，孫嘉琳主演。取材：《大沙漠》
*1980年，台灣宙聲影業公司，《新月傳奇》，王瑜導演，孟飛、凌雲、王冠雄、楊鈞鈞主演。
*1980年，台灣宙聲影業公司，《桃花傳奇》，王瑜導演，孟飛、楊鈞鈞、汪強主演。取材：《桃花傳奇》、《七星龍王》、《新月傳奇》、《三少爺的劍》
*1980年，台灣大新影業公司，《中原一點紅》，蕭穆導演，田鶴、龍君兒、凌雲、貝蒂、王俠主演。取材：《陸小鳳之決戰前後》
*1981年，香港邵氏公司，《楚留香之幽靈山莊》，楚原編導，狄龍飾楚留香。取材：《陸小鳳之幽靈山莊》
*1982年，台灣電影，《楚留香之彈指神功》，孟飛、姜大衛、趙雅芝、關聰、吳孟達主演。原創故事無小說對應
*1983年，台灣群龍影業有限公司，《午夜蘭花》，鄭少秋、林青霞、王道、高雄主演。取材：《午夜蘭花》
*1983年，香港永宇有限公司，《楚留香大結局》，張鵬翼導演，古龍編劇，鄭少秋飾楚留香，徐少強飾慕容青城。原創故事無小說對應

### [[1990年代]]
*1993年，台灣銀湧影業公司，《楚留香後傳之西門無恨》，孟飛、楊鈞鈞、任世官、龍方、梁家仁主演。
*1993年，香港新寶娛樂有限公司，《笑俠楚留香》，王晶、楊偉業聯合導演，郭富城飾楚留香，邱淑貞飾無花，張敏飾水母陰姬，溫兆倫飾胡鐵花。

## 電視劇
### [[1979年]]

《楚留香》，香港無線電視，王天林監製，鄭少秋飾楚留香，趙雅芝飾蘇蓉蓉，高妙思飾李紅袖，廖安麗飾宋甜兒，吳孟達飾胡鐵花，夏雨飾姬冰雁，關聰飾無花，汪明荃飾沈慧珊，黃樹棠飾中原一點紅，程可為飾高亞男。

劇集嘅主題曲由顧嘉煇作曲、編曲，鄧偉雄同黃霑填詞，鄭少秋主唱。

### [[1984年]]
《楚留香之蝙蝠傳奇》，40集，香港無線電視，蕭笙監製，苗僑偉飾楚留香，陳榮峻飾胡鐵花，翁美玲飾聖年公主，惠天賜飾中原一點紅，楊盼盼飾高亞男，龔慈恩飾華真真，任達華飾原隨雲，關海山飾薛衣人，秦煌飾薛笑人，張英才飾皇帝。

### [[1985年]]
《楚留香新傳》，台灣中視，張鵬翼（新月傳奇）、李岳峰（蘭花傳奇、影子傳奇）、許聖雨（鸚鵡傳奇）導演。鄭少秋飾楚留香，高雄飾胡鐵花（只演第一及第二單元，後由其他人接演），梅長芬飾李紅袖，蔣黎麗飾宋甜兒。

呢套劇集改編自《楚留香新傳》嘅五部小說，但同原著有啲出入。故事設定上係1979年TVB版電視劇嘅延續，劇情係緊接著1979年TVB版蘇蓉蓉死後開始嘅，因此蘇蓉蓉並無喺呢套劇集出現。

### [[1995年]]
《香帥傳奇》，44集，台灣台視，范秀明導演，顧安生監製。鄭少秋飾楚留香，陳亞蘭飾高亞男，沈孟生飾胡鐵花，楊麗菁飾上官無極，林美貞飾蘇蓉蓉，康凱飾姬冰雁。本劇為原創故事，無小說對應。

### [[2001年]]
《新楚留香》，王晶導演，任賢齊飾楚留香，林心如飾司空星兒，黎耀祥飾胡鐵花，黎姿飾蘇蓉蓉，張茜飾李紅袖，楊蕊飾宋甜兒，林熙蕾飾明珠公主，鄭浩南飾薛衣人，徐少強飾薛笑人，楊恭如飾薛可人，陳曉東飾皇帝。

### [[2007年]]
《楚留香傳奇》，製片人游健鳴，朱孝天飾楚留香，陳浩民飾胡鐵花，胡靜飾蘇蓉蓉，孫菲菲飾李紅袖，秋瓷炫飾石觀音，劉佳飾宋甜兒，崔鵬飾無花，王傳一飾中原一點紅，蕭薔飾水母陰姬同埋魚尺素。本劇於2007年12月10日喺中國中央電視台電視劇頻道（CCTV-8）首播，每晚三集，全劇由血海飄香、大沙漠、畫眉鳥三個故事組成。

## 遊戲
2001年，宇峻科技（今宇峻奧汀科技）推出電腦遊戲《楚留香新傳》，主要劇情包括原作嘅《借屍還魂》、《蝙蝠傳奇》、《桃花傳奇》、《新月傳奇》，以及原創香帥小時候嘅故事。插畫家係東方月。
前1年

公元**前1年**係閏年，元旦係星期四（儒畧曆）。

佢之後嘅年係公元1年，因為儒畧曆同埋後來嘅額我畧曆都冇0年。

## 大件事

## 響呢年出世嘅人

## 響呢年死嘅人
* 漢哀帝

## 節慶、風俗習慣
日本法西斯主義

**日本法西斯主義**喺指大日本帝國軍事獨裁主義嘅意識形態同政治體制。

## 概要
主要由帝國主義同埋軍國主義所構成，奠基於甲午戰爭同日俄戰爭嘅勝利，奪佔鄰國大批嘅物資資源整軍建武發展軍事、掃除文盲普及教育同加速國家資本工業化（唔係「農業中國法西斯主義」）。

## 起因
戰前陸軍省同海軍省聯合黑龍會之激烈奪權鬥爭，終於爆發1936年《二二六》東京軍事政變；海軍省同黑龍會政軍界聞人幾人遇害，陸軍省自此徹底掌握軍部同內閣政權。

## 睇埋
*特別高等警察課
*反共主義
*大東亞共榮圈
*日本警察
*日本憲兵隊
*黑龍會
*右翼
*菊花與劍

## 資料來源


* 希特拉. *[[我的奮鬥]]* (1992). London: Pimlico. ISBN 071265254X
*"Labor Charter" (1927-1934)
* 墨索里尼. *Doctrine of Fascism*
* Paxton, Robert O. 2004. *The Anatomy of Fascism*. New York: Alfred A. Knopf, ISBN 1400040949
* Georges Sorel. *Reflections on Violence*.


## 連出去
* 法西斯主義, 由Sheldon Richman 
* 法西斯主義和錫安主義 - 世界錫安主義者組織
* 法西斯主義 Part I - 了解法西斯主義和反猶太主義
* 法西斯主義的運作 
* ''法西斯主義: 它是什麼？又該如何與之奮鬥？'' 由托洛斯基著

### 反法西斯主義網站
* Searchlight Magazine
* The Political Economy of Fascism - From Dave Renton's anti-fascist website

### 文獻
* 法西斯主義的信條
亞當哈努斯卡

**亞當•哈努斯卡**（**Adam Haluska**，）係美國籃球員，喺埃奧華州卡洛爾出世，司職得分後衛。

## 大學時期
哈努斯卡進入埃奧華州立大學，喺球隊司職得分後衛，喺大學期間佢一共入咗1,847分。喺2007年成為大十聯盟全明星陣容，幾個禮拜之後又做咗2007學院全美明星陣容（Academic All-American）。亞當喺埃奧華州立大學效力一個賽季，之後喺新秀賽季結束之後就轉校去埃奧華大學。

## NBA生涯
哈努斯卡喺2007年NBA選秀第二輪第43順位俾紐奧良黃蜂選中，後來又交易咗去侯斯頓火箭，最尾畀火箭放棄。由頭到尾哈努斯卡都無打過NBA嘅正式比賽。

## 出面網頁
* Profile at ESPN.com
* Biography at iowasports.cstv.com
2010年海地地震

**2010年海地地震**喺UTC 2010年1月12號21時53分9秒（海地當地時間12號下晝16時53分9秒）左右發生，地震規模係黎克特制7.0 。震央位於海地首都太子港以西大約 16 公里處，震源距離地面10.0公里（6.2 英里）左右。美國地質調查局已錄得一系列餘震，其中 5.0 以上有十次，較大餘震包括5.9餘震一次同5.5餘震一次。2010年1月20號，海地首都太子港發生黎克特制6.1級地震係最大餘震。

位於海地首都太子港嘅大多數建築都喺地震中損毀，其中包括海地總統府、國會大廈、太子港大教堂、醫院同埋監獄。

## 參考

## 連出去

* 香港政府新聞網：特區政府關注海地地震

類:21世紀地震
臨川吳澄今文尚書纂言

《**臨川吳澄今文尚書纂言**》係本《今文尚書》嘅評論，係元朝臨川吳澄所寫，評論獨到。

## 註
大圍

**大圍**（；），以前叫做「**積存圍**」，係嚮香港獅子山同針山中間個山谷塊平地。而家屬於沙田區。大圍而家有個大圍站近城門河邊，即係積福街同積富街交界。


File:TaiWaiVillage_WaiTemple.jpg|大圍村韋氏宗祠
File:SheungKengHauVillage_WaiTemple.jpg|上徑口村韋氏宗祠


## 文化
### 旅遊景點
*車公廟
*紅梅谷
*望夫石
* 香港文化博物館

### 以前有
*大圍單車公園
*青龍水上樂園

## 房屋

### [[公共屋邨]]
*新田圍邨
*秦石邨
*新翠邨
*隆亨邨
*顯徑邨
*顯耀邨
*美林邨
*美田邨

### [[居者有其屋]]
*美松苑
*美城苑
*景田苑
*嘉田苑
*嘉徑苑
*豐盛苑
*嘉順苑

#### 居者有其屋（私人參建居屋）
*海福花園
*富嘉花園
*雲疊花園

### 私人屋苑
*世界花園
*金獅花園（發展商：華懋集團）
*愉景花園
*瑞峰花園
*聚龍居
*文禮閣
*金禧花園
*金輝花園
*恆峰花園（發展商：恒基兆業）
*翠景花園
*嘉御山
*曉翠山莊
*湖景花園
*沙田花園
*桂園
*名城
*溱岸8號
* 柏傲莊

### 別墅
*豐樂別墅
*牡丹園
*桂園
*沙田嶺路一帶
*徑口路一帶

### 圍村
*李屋村
*新田村
*隔田村
*田心村
*上徑口村
*下徑口村
*大圍村
*大圍新村 - 一共有一百二十五間丁屋
*香粉寮村

## 公共設施
### 運動
*顯田游泳池 - 開放時間：每年夏季4至10月，上晝6點30分至夜晚10點
*顯田遊樂場
*顯徑體育館
*美林體育館

### 醫療
*仁安醫院 - 地址：沙田大圍富健街18號
*沙田診所 - 地址：沙田大圍文禮路2號地下

### 殯儀
*寶福紀念館
*富山火葬場
*富山公眾殮房

### 商場
* 圍方

## 交通
*港鐵
**：大圍站
**：車公廟站、大圍站、顯徑站
* 大埔公路
* 獅子山隧道
* 城門隧道
* 青沙公路

## 出面網頁

*始祖亮節公世系溯源辨正
*《中國帝王皇后親王公主世系錄》宋　第四篇　皇后篇
陳氏師凱書蔡傳旁通

《**陳氏師凱書蔡傳旁通**》係清代陳師凱評論蔡沈評《書經》，另由八十八唔同作品度加插圖。

## 註
王耕野先生讀書管見

《**王耕野先生讀書管見**》係元代王耕野所寫，一書兩本。有啲觀點好有腦。

## 註
皇清經解

**《皇清經解》**，又叫**《學海堂經解》**，係大清兩廣總督阮元（1764年—1849年）所輯一套書。套書有一千四百卷，收咗七十三家，書一百八十八種。此書匯集儒家經學經解大成，係乾嘉學術一次全面總結。之後仲有夏修恕、阮福等人編輯、校勘、監刻、出版，到咗道光九年九月，全書輯刻完畢。全書無分類。排列唔按出次序，而係按人先後次序。到咗咸豐七年（1857年）九月，英法聯軍入侵廣東，書版過半毀於戰火。咸豐十年（1861年），兩廣總督勞崇光等人捐資補刻，增刻馮登府著作七種，計有八卷，即係《咸豐庚申補刊本》。

光緒初年，陶治元編咗《皇清經解敬修堂編目》十六卷。編目跟經次序，逐句標明頁數。。王先謙（1842年—1917年）學《皇清經解》體例，又續作《皇清經解續編》，共一千四百三十卷。

## 註
古文尚書疏證

《**古文尚書疏證**》係清閻若璩一本考證《古文尚書》嘅書。本書1704年發行。當時人普遍認為，《古文尚書》係上古原文。但閻若璩唔認為係咁，所以寫書反駁，尤其係反駁江聲觀點。原本打算寫128章，但唔少都留空咗。

## 註
起義

**起義**，本來是指「為正義而起兵」，例如：推翻秦的陳勝「吳廣起義」（大澤鄉起義）、推翻滿清的「武昌起義」等。

常常起兵要成功才可以叫「起義」，如果不是當權者寫史書時就只會叫「暴動」，例如1927年中國共產黨向南昌起兵反抗中國國民黨，最後失敗了，國民政府就叫這件事做「南昌暴動」，最後中共成功控制大陸，把這件事正名做「南昌起義」。

現在「起義」這個詞有時亦都用來比喻「搞一場好大嘅改變」，例如香港有套戲叫《戀愛起義》，就沒有「為正義而起兵」嘅原意了！

## 出名嘅起義
*陳勝吳廣起義（大澤鄉起義）
*綠林起義
*黃花崗起義
*武昌起義
*南昌起義（南昌暴動）

## 參考
手球 (足球)

**手球**係足球比賽犯規動作之一，足球員用手掂到個波，可能係有意或冇意，又或者俾人整蠱。

出名特登手球嘅例如上帝之手。

## 睇埋
*守龍門
胎死腹中

**胎死腹中**（英文：Intrauterine fetal death；IUFD）係指個胎響阿媽肚入面死咗，對人類嚟講就係指懷孕咗五到六個月之後嘅事。

「胎死腹中」亦可以用嚟比喻個計劃，或者諗法未實行，甚至未講畀人聽，已經柴咗（例如布拉格之春）。

## 相關
* 流產（個胎未成形就已經冇咗）
** 小產（自然流產）
** 墮胎（人工流產）
老友狗狗

《**老友狗狗**》，本來叫《**好狗出更**》，係香港無綫電視劇，馬浚偉、鍾嘉欣、鄭則士、邵美琪、黃浩然同唐詩詠主演。共20集。
## 前後節目
深圳北站

**深圳北站**，又叫**新深圳站**、**深洲新客站**、**龍華站**，係廣深港高速鐵路喺深圳嘅車站。
## 車站樓層

## 上一站下一站





## 鄰接車站

類:深圳嘅火車站
類:寶安區
大都會藝術博物館

**大都會藝術博物館**（）係美國紐約州紐約市中央公園附近嘅一個藝術博物館。建築物面積有8公頃，展覽館面積有20幾公頃。館藏200萬件藝術品，博物館劃分為19個館部。

## 拎

* 大都會藝術博物館 網站

類:曼克頓
大國沉淪

《**大國沉淪—寫給中國的備忘錄**》（ISBN 9867178963 ISBN 9789867178961）係本劉曉波寫嘅書，講及中國四川大地震死難學生名單、奶製品污染事件法律援助、計生人員迫孕婦墮胎，其中幫親受害者嘅人由原告人變被告人，仲俾政府告「涉嫌顛覆國家政權」，話中國係個「金玉其外敗絮其中」、外表崛起、精神沉淪嘅大國。

## 參攷
*三民網路書店 http://www.sanmin.com.tw/page-product.asp?pf_id=99S155i10K109E7O100O70N113Q121RXJhHDn451PjW

類:書
類:中國政治
呂大樂

**呂大樂**教授（Professor **LUI, Tai Lok**，），社會學者，曾任香港教育大學副校長（研究與發展），香港出世、香港大學同牛津大學畢業，教過香港城市理工學院、香港中文大學同香港大學嘅社會學系、兼做香港商業電台嘉賓主持、同埋報紙、雜誌專欄作家。

## 政治立場
佢支持保留功能組別。2010年1月，佢喺民主黨嘅區議會改良方案被接納前夕，就已經參與活動支持當時香港政府提出嘅政改方案。

## 部分公職

* 香港書刊版權授權協會(教育及培訓委員會)召集人

## 電台節目
* 《宜樂無窮》

## 出書
* 《普及文化在香港》，香港曙光於1983年出版，ISBN 9627070092
* 《工運與社會發展: 香港的經驗》，與陳坤耀等合著，香港大學亞洲研究中心於1988年出版  
* 《城市接觸: 香港街頭文化觀察》，香港商務印書館於1989年出版，ISBN 9620750977
* 《誰說家長一定是好人》，香港進一步多媒體有限公司於2002年8月出版，ISBN 9628326465
* 《香港中產階級處境觀察》，與王志錚合著，三聯書店(香港)有限公司於2003年9月出版
* 《中產好痛》，香港進一步多媒體有限公司於2004年11月出版， ISBN 9628326597
* 《自我》，香港進一步多媒體有限公司於2006年11月出版，ISBN 9628326732
* 《四代香港人》， 香港進一步多媒體有限公司於2007年6月出版，ISBN 9789628326891
* 《唔該，埋單》， 牛津大學出版社(中國)有限公司2007年7月出版

## 出面網頁
* 副校長（研究與發展） - 香港教育大學 (教大) 
* Lui Tai-lok - HKU Department of Sociology 

## 參考來源
阻街

**阻街**喺某啲社會係一條罪，例如小販同企街、示威者喺唔闊嘅通道擺貨物、展板、檔口表演，令到路口頂死晒。

## 對付方法
*催淚彈、胡椒噴霧、水砲
*鐵馬開路
*交通行車改道
*差人拉人封艇
*法庭罰錢
*小販管理隊
*計劃封路，畀條步行街佢哋玩
*用心忍佢
手球

**手球**運動係喺1898年由丹麥人Holger Nielson所創，佢利用室內場地首創七人制手球，比賽方式係喺室內場地兩邊各擺一個龍門，雙方各派七名球員以手傳波接波以及射門。Holger Nielson並喺1906年制定手球規則。

同一時期，德國亦有一項類似手球嘅運動，稱為門球。係德國人Carl Schelenz所發明、適合女性嘅運動。1920年，Carl Schelenz參考門球規則制定咗11人制手球嘅規則，並極力推廣，自此手球成為歐洲地區極為流行嘅一項運動。直到第二次世界大戰爆發，歐洲成為主要戰場，手球嘅推廣運動至暫告中斷。

戰後喺丹麥首都哥本哈根成立國際手球聯合會（IHF），並大力推廣七人制手球，從此11人制手球便逐漸式微。1972年西德慕尼黑奧運會首度將七人制手球列為男子組正式競賽種類；而1976年加拿大蒙特利爾奧運會就增設女子手球比賽。手球運動亦正式成為國際性運動項目。
演員 (畫)

《**演員**》係畢加索喺1904年畫嘅一幅畫，當時畢加索23歲，嚮畢卡索玫瑰時期。呢幅畫《演員》而家放嚮紐約市大都會藝術博物館，估計市值1億3千萬美金。

## 事
2010年1月22號有個女人嚮呢幅畫前面仆低，撕裂咗名畫《演員》。

## 攷

## 拎
*畢加索作品http://big5.xinhuanet.com/gate/big5/news.xinhuanet.com/collection/2003-04/09/content_823408.htm
*畢加索油畫http://www.china-gallery.com/hk/kucun/youhua/bijiasuo/bijiasuo.htm